Tahukah Anda Bebanan Kerja Yang Banyak Boleh Akibatkan Sakit Kepala. Ikuti Info Kesihatan Ini.

Apabila seseorang terlampau dibebani oleh kerja yang banyak, mula lah menimbulkan perasaan tekanan. Malah ada tekanqn di pejabat secara tidak langsung terbawa-bawa sampai ke rumah sehingga menjejaskan hubungan sekeluarga.

Keadaan ini boleh menyebabkan hubungan sesama keluarga menjadi renggang dan tidak mustahil anak-anak akan bermasam muka dengan ibunya akibat dimarahi.

Lebih menakutkan lagi, boleh menjejaskan kesihatan. Kajian diterbitkan Jurnal Perubatan: CirKajian diterbitkan Jurnal Perubatan: Circulation pada 2000 bertajuk Tekanan Mental Boleh Merosakkan Dinding Dalaman Salur Darah Seseorang menunjukkan tekanan berpanjangan yang tidak diuruskan dengan baik boleh menyebabkan kerosakan dinding dalam salur darah (disfungsi endothelial) selama empat jam.

Kerosakan ini membuatkan saluran darah rosak dan kolesterol lebih mudah mendap di dalamnya. Kesan jangka masa panjang akan menyebabkan saluran darah tersumbat dan akhirnya penyakit jantung, tekanan darah tinggi dan strok akan berlaku.

Sebagaimana yang dibincangkan oleh Mala PhysiomobileMy mengenai permasalah ini.

Bagaimana ianya berlaku:

1. Ketika berfikir, otak manusia akan menerima satu signal dan akan menghasilkan satu hormon didalam badan kita untuk bertindak terhadap signal yang diberi oleh otak.
Secara ringkas untuk mudah difahami, hormon yang otak kita hasilkan itu saya beri nama sebagai “stress hormon”.

2. Apa yang “stress hormon” ni lakukan ialah dia akan mencetuskan suatu keadaan dalam badan kita untuk “fight or flight” atau kata nama lain ialah bertindak melawan dan melindungi badan kita dari segala ancaman.

3. Tekanan darah akan meningkat kerana otak memerlukan oksigen yang banyak dan kesemua otot dibadan kita akan mula mengeras dan kembali pada keadaan asal sekiranya stress telah hilang.

4.Walaubagaimanapun, sekiranya kita mengalami stress secara berterusan ianya akan mengakibatkan otot dibadan kita akan berterusan mengeras dan kelamaan menjadi ketat atau we call as “Muscle tightness and stiffness of the joint”.
Kesannya, badan kita akan mengalami beberapa masalah sakit sendi dan berbalik pada tajuk kita ianya akan mengakibatkan sakit kepala yang melampau dan berterusan.
Keseluruhan otot di bahagian tengkuk, bahu, dan belakang badan menjadi keras dan ketat sehingga menyukarkan pergerakan harian seperti ingin menoleh, menunduk, berasa lenguh dibahagian leher dan bahu.

LANGKAH PENCEGAHAN DAN KAEDAH RAWATANNYA:

Pencegahan:

Ketika membuat sesuatu kerja atau aktiviti sila pstikan postur badan dalam keadaan yang betul dan selesa.
Berehat daripada melakukan sebarang kerja atau aktiviti selepas 45 minit selama 5-10 minit bagi meregangkan badan.

Minum air yang mencukupi bagi memastikan badan dalam keadaan segar dan oksigen yang dibekalkan ke otak mencukupi.

Rawatan:

1. Menggunakan hot pack atau pek pemanas dibahagian yang terasa tegang selama 10-15 minit bagi melancarkan aliran darah dan melembutkan otot yang tegang.
2. Melakukan senaman regangan di bahagian otot tengkuk dan bahu sebanyak 3-5 kali ulangan, setiap pagi, sebelum tidur atau setiap 45 minit ketika melakukan kerja atau aktiviti.
3. Melakukan senaman menguatkan otot leher seperti “chin tuck”.
4. Sekiranya sakit berterusan sila berjumpa Fisioterapi bertauliah bagi mendapatkan nasihat dan rawatan.

Sumber: Mala PhysiomobileMy


“Hari Ni Bekal Terakhir Abang Sebagai Pekerja TNB”- Suami Luah Rasa Sebak Sampai Pencen Isteri Buatkan Bekal

Dalam menjalani kehidupan suami isteri, sama ada dalam keadaan susah atau senang kita akan lalui bersama-sama. Umpanya ketika di awal  perkahwinan, meskipun hidup tidak semewah mana namun kita tetap rasa bahagia bila saling menyanyangi dan menghargai pasangan masing-masing.

Lama kelamaan dengan usaha dan ketabahan menjalani kehidupan, rezeki semakin dipermudahkan sekali gus terasa hidup cukup sempurna.

Berkongsi pengalaman daripada seorang suami ini yang dikenali sebagai Ariff Budiman Zainal Abidin, yang menyifatkan perkahwinan bersama isteri tercinta merupakan suatu perkara yang amat dihargai di dalam hidupnya.

Telah banyak pengorbanan yang dilakukan oleh isterinya terhadapnya. Antara yang dikongsikan adalah isterinya akan sentiasa mempersiapkan bekal makanan setiap hari untuk dibawa ke tempat kerja hinggalah pada hari terakhir dia berkhidmat sebagai pekerja di TNB, dan itu sangat-sangat menyentuh hatinya.

Ikuti perkongsiannya di sini.

Tahun 1984 saya mula bertugas di LLN dengan gaji pokok sebanyak RM140 sebulan. Tahun 1986 saya berkahwin dengan hasil pilihan emak. Isteri menerima saya walaupun dia tahu gaji saya serendah itu. Syukur bila dah berkahwin, Allah bukakan pintu rezeki kami. Saya di naikkan pangkat dan gaji.

Bila di kurniakan anak pertama, gaji saya terus melonjak. Saya mula memasang impian akan membawa isteri berjalan2. Dia tidak jemu2 masak untuk saya membawa bekal. Katanya jimat. Ketika berbual, saya berkata bila pencen kami akan pusing Malaysia. Saya nak bawa dia jalan2. Isteri hanya tersenyum

Ternyata kita hanya mampu merancang namun Allah sebaik2 perancang. Tahun 2008 isteri di jemput Allah hasil dengki kianat manusia. Dia hanya mampu menjadi isteri kepada pekerja TNB selama 23 tahun.

Tahun 2009 saya telah di satukan dengan isteri sekarang. Dia pula menyambung tugas membekalkan masakannya untuk saya bawa ke tempat kerja.

Setiap malam isteri akan bertanya esok nak bawa bekal apa. Setelah bersama saya sebagai isteri TNB selama 12, akhirnya hari ini merupakan hari terakhir saya sebagai pekerja TNB. Sambil hulur bekal bihun goreng dan hotdoq isteri berkata…

” Hari ni bekal terakhir abang sebagai pekerja TNB.” Walaupun saya senyum tapi jauh di sudut hati terlalu banyak dugaan sepanjang bertugas di TNB. Sedih, gembira, mistik. Semua tu menjadi kenangan.

Buat arwah isteriku Siti Aishah moga syurgalah tempatmu. Terima kasih Allah kerana meminjamkan dia untukku walaupun hanya sementara.

Dia telah membahagiakan saya. Buat isteriku yang kedua Rosnah. Terima kasih kerana sudi menerima dan meneruskan tugas sebagai isteri dengan baik.


Jangan Biar Anak Lelaki Pemalas, Dah Kahwin Nanti Rajin Tolong Isteri. Deep Perkongsian Lelaki Ini.

Jika orang dulu-dulu, akan suruh anak perempuan masuk dapur. Anak lelaki pula sebaliknya. Bagaimanapun, kesedaran telah ada mengenai pentingnya anak lelaki didik turut sama terlibat dalam urusan rumahtangga. Anak lelaki kini sejak kecil telah diasuh untuk sama-sama membantu membersihkan rumah, pinggan mangkuk, sapu sampah dan sebagainya. Ia bukan apa, apabila mereka dewasa ini, sika positif ini sudah terbiasa dalam diri mereka akan dijadikan rutin dalam hidupnya. Malah apabila berkahwin, dia akan turut sama membantu isteri menguruskan rumahtangga.

IKUTI PERKONGSIAN INI.

Anak lelaki pemalas, tahu mengarah sahaja, manja terlampau dan tak ada kualiti?

Aku dah pernah ulas kisah ini, aku pernah tulis dan malam ini aku cuba kongsikan sekali lagi pengalaman sendiri bagaimana arwah mak membentuk aku menjadi anak lelaki yang tahu apa itu tanggungjawab kendiri. Izinkan.

Sedari kecil, aku dan kakak, kami kena buat kerja rumah. Kami kena cuci kain bajundi sungai. Berbesen kain yang perlu dicuci kerana adik beradik ramai. Kakak memberus, aku pula membilas. Sedari umur 7 tahun, aku dan kakak, kami ke sungai mencuci baju.

Begitu juga kerja mengemas rumah. Aku dan kakak, bergilir melakukannya. Basuh pinggan, kemas tempat tidur, menyapu laman dan kerja lain yang mesti kami buat.

Bila kakak-kakak dah nikah, aku dan adik-adik sahaja yang tinggal. Tugas itu lagi mencabar. Akulah abang, akulah kakak. Kalau aku pemalas, hancur rumah. Mak dah tak berapa sihat masa tu. Pernah, adik lelaki aku, Shafri yang masak. Sedap pulak dia masak kari ikan. Masa tu umur dia baru 12 tahun.

Jadinya, aku dah biasa buat kerja rumah.

Selepas nikah, akulah yang sidai kain, angkat kain, baauh kain, pergi beli barang, masak sesekali dan kerja-kerja rumah yang lain.

Bila anak makin “bersepah”, tanggungjawab itu makin berat. Aku kena banyak “cover” orang rumah. Kerja rumah itu perlu dibuat bersama.

Kini, kedua anak teruna aku dah dewasa. 17 dan 12 tahun. Maka tugas di rumah itu, aku “perturunkan”. Bukan hanya membantu kerja di rumah, kerja beli barang dan memasak turut perlu dia lakukan. Makanya, dia membesar sebagai seorang yang dah tahu apa yang perlu dia buat. Bukannya tahu makan tidur sahaja.

DIDIK ANAK LELAKI, JANGAN MANJA TAK BERTEMPAT

Perlukah norma kehidupan sebegini diajar pada anak lelaki? Jawapan aku, sangat perlu. Tambah kini, majoriti lelaki gagal dalam melaksanakan tanggungjawab itu bila bernikah dan kadar perceraian yang tinggi kini.

Jangan silap lentur anak lelaki, sedari kecil, biarkan mereka tahu buat kerja apa yang sepatutnya. Bukannya dimanjakan tak bertempat. Bila mereka buat silap, tegur. Kalau perlu hukum, hukumlah. Bukannya bila dah besar panjang baru nak lempang. Dah lambat.

Pada aku, jadi lelaki ni biar nampak rugged, kasar dan bengis tapi dia tahu tanggungjawab sepatutnya. Berapa ramai lelaki kini yang “acah-acah ayu” gayanya tapi hampas bila bab tanggungjawab. Ini hakikat masa kini.

Aku karang ikut pandangan sendiri. Kalau kau yang baca ni rasa artikel aku karang ni bagus, sharekanlah. Mana tahu lebih ramai yang baca, ramai yang faham dan ubah kelaku.


“Muka Macam Daddy La, Special Hadiah Dari Ibu. Allahuakbar.” Lebih sebulan menanti, Shuib dapat jumpa Ayash Affan

Tiada yang lebih menggembirakan bagi seorang ayah bila mana akhirnya dapat menatap wajah si kecil yang sudah lebih sebulan tidak dapat berbuat demikian.

Demikianlah yang berlaku kepada pelawak Shuib Sepahtu yang buat pertama kalinya bersua muka dengan cahaya mata bongsunya. Ayash Affan sebelum ini dilahirkan pra-matang pada 6 Ogos lalu.

Menerusi perkongsian di InstaStory, Shuib atau nama sebenarnya Shahmira Muhamad memberitahu anak keempatnya itu dalam keadaan sihat selain gembira dapat meluangkan masa selama tiga jam di hospital.

Dalam perkongsian tersebut, Shuib melahirkan rasa syukur apabila dibenarkan untuk bertemu dengan anaknya di hospital buat pertama kalinya.

“Subhanallah, Alhamdulillah, Allahuakbar. Nikmat yang cukup indah bila dapat luangkan masa tiga jam dengan Ayash Affan. Syukur, Ayash sihat,” tulisnya sambil memberitahu berat Ayash juga telah mencecah 2.6 kilogram (kg) selepas dikeluarkan dari inkubator bulan lalu.

Dalam pada itu, Shuib mengakui wajah bayi tersebut mirip dirinya yang disifatkan sebagai hadiah istimewa daripada arwah isteri Siti Sarah Raissuddin yang meninggal dunia akibat Covid-19 di HTCM pada 9 Ogos lalu.

Teruja untuk bertemu dengan bayi pramatangnya itu, Shuib memberitahu dia masih teringat kata-kata terakhir Allahyarham isterinya iaitu penyanyi Siti Sarah.

Menurut ahli kumpulan lawak Sepahtu ini, dia akan melakukan yang terbaik untuk menjaga anak mereka seperti mana arwah isterinya mahukan.

“Insya-Allah, Alhamdulillah hari ini jumpa Ayash Affan. Masih ingat lagi ibu selalu cakap benda yang sama berulang kali ‘baby keempat ini you jaga dia tau. You jaga okay’.

“Insya-Allah sayang. I akan jaga dia macam mana I jaga you sampailah dia jadi anak yang soleh. Anak yang akan menjadi kebanggaan you dunia dan akhirat.

“Anak yang selalu dekat dengan Allah. Cuma I mohon you doakan I. Perjalanan I masih jauh. Doakan I selalu kuat. I love you sayang,” katanya.

Untuk rekod, Shuib dan arwah Siti Sarah mendirikan rumah tangga pada 26 Februari 2011.

Siti Sarah, 37, menghembuskan nafas terakhir pada pukul 5.13 pagi Isnin, 9 Ogos lalu di PPUKM Kuala Lumpur akibat Covid-19.

Selain Ayash, Allahyarham meninggalkan tiga lagi cahaya mata iaitu Uwais Alqarni, 10, Dzahira Talita Zahra, 8 dan Ariq Matin, 6.


Pastikan Kaki Jangan Sampai Ada Bertompok, Dr Ni Dedahkan Itu Petanda Serius Agar Ramai Faham!

Mencegah itu lebih baik mengubati, apatah lagi jika ada sejarah dalam keluarga mengidap yang penyakit kencing manis. Itu bermakna perlu lebih berhati-hati dan memilih dalam pengambilan makanan.  Selain itu, perlu juga waspada dengab tanda-tanda hitam yang  terlihat bertompok-tompok di bahagian kaki.

Itu semua petanda serius sebagaimana yang dikongsikan oleh Dr Suhazeli Abdullah ini.

Pengidap Kulit Klaros, Tolong Baca Pesanan ini!

Jika anda pesakit Kencing Manis, janganlah tunggu kaki jadi klaros seperti ni. Tompok-tompok hitam seumpama kulit ubi stelo (keledek) yang rosak adalah akibat dari Kencing Manis yang tidak terkawal. Klaros adalah dialek Kelantan yang paling tepat diberikan terhadap perubahan warna kulit itu.

Apa yang berlaku adalah, sel-sel melanin yang membina kecerahan kulit mereput dek kerana tindakbalas gula yang tinggi.

Selain dari sel-sel melanin, sel-sel saraf kulit juga terlibat. Dalam masa yang sama, akibat dari komplikasi kerosakan buah pinggang, hemosiderin yang sepatutnya dikumuhkan dari badan akan turut berkumpul di lapisan kulit. Warna Klaros akan semakin jelas kelihatan.

Pesakit Kencing Manis manis akan kelihatan tidak cantik akibat fenomena ini. Mereka akan cuba pelbagai cara untuk melindungi kulit kaki dari dipandang awek. Namun tidak akan berhasil kecuali mencegahnya sedari awal.

Kajian mendapati, kulit Klaros (Diabetic Dermopathy) adalah manifestasi kepada komplikasi Kencing Manis yang teruk.

Jika kulit sudah jadi klaros, menunjukkan bahawa pesakit tersebut sudah pun mempunyai komplikasi lain seperti kerosakan buah pinggang, kerosakan saraf dan kerosakan urat mata. Lebih menyedihkan kajian mendapati separuh dari mereka (53%) boleh dikesan mempunyai sakit jantung! Menggerunkan..

Semua komplikasi ini berlaku secara senyap. Mengambil masa bertahun tanpa disedari akibat dari kedegilan pesakit.

Justeru, bertindaklah dengan segera sebelum terlambat. Dengarlah nasihat dari doktor yang ahli apabila anda menghidap penyakit kencing manis. Ambil ubat, jaga pemakanan dan kekal gaya hidup sihat adalah kunci utama.

Jangan mudah cair bila penjual produk sampah mula memujuk anda walaupun mereka menggelarkan diri sebagai pejuang kesihatan sekalipun.

Kami yang berada dibidang perubatan ini tidaklah terlalu ego menggelarkan diri sebagai ahli pun. Tetapi setidak-tidaknya boleh memberi pilihan konsultasi kepada anda untuk menuju taraf kesihatan yang lebih baik bersandarkan kepada bukti-bukti kajian seluruh dunia. Bukannya testimoni sendiri yang syok sendiri melalui testimoni para agen yang ingin meningkatkan jualan!

Sekian infosihat dari suhazeli.com


“Rupanya Nurul Ashikin Hamil Anak Kembar.” Suami Isteri Maut Kemalangan, Anak Kecil Yatim Piatu Sekelip Mata

Niat untuk menghantar isteri ke tempat kerja bertukar tragedi  apabila pasangan  ini meninggal dunia selepas motosikal yang ditunggang mereka merempuh belakang sebuah lori.

Dalam kejadian tersebut,  Muhammad Shakiran yang cedera di perut meninggal di Pusat Perubatan Universiti Malaya (PPUM) manakala isterinya yang cedera di kepala meninggal dunia di tempat kejadian.

Berita tersebut didapati menerusi laman Facebook yang dimiliki oleh Nuraz Shamsuddin, kakak kepada mangsa Muhammad Syakiran Bin Shamsuddin.

Difahamkan, kemalangan terbabit berlaku di Jalan Syed Putra, Kuala Lumpur sekitar jam 8.30 pagi semalam berlaku  ketika mereka dalam perjalanan ke tempat kerja si isteri yang bernama Nurul Ashikin Kamaruddin.

Apa yang lebih memilukan, hasil bedah siasat menunjukkan Nurul Ashikin sedang hamil anak kembar.

Kakak mangsa, Nur Azmawati Shamsuddin, 37, berkata, keluarga mengetahui Ashikin mengandung anak kembar hasil bedah siasat ke atas jenazah kira-kira jam 1 petang semalam.

Katanya, usia kandungan sudah masuk dua bulan dan adalah anak kedua pasangan itu yang sebelum ini sudah dikurniakan seorang cahaya mata lelaki, Muhammad Arfan Ziqri, 1 tahun 10 bulan.

“Keluarga memang terkejut sebab kami belum dimaklumkan tentang kandungan arwah, mungkin sebab usia kandungan masih awal.

Menambah kesedihan katanya,  ahli keluarga mereka yang berada di Kuala Lumpur baru sahaja berkumpul beramai-ramai di rumah pasangan suami isteri itu di kuaters polis tempat adiknya bekerja kerana adik bongsu mereka, Muhammad Nazrul Shamsuddin, 19 berada di rumah Syakiran untuk berjalan-jalan di Kuala Lumpur selama beberapa hari.

“Arwah dan isteri baru menghantar Nazrul menaiki bas malam tadi dan Nazrul tiba di Kelantan jam 7 pagi sebelum tidak lama selepas itu keluarga di kampung menerima berita mereka maut dalam kemalangan,” katanya.


Diabetes Ada Kaitan Jus Buah-Buahan? Doktor Ini Jelaskan.

Tentu ramai suka minum jus buah-buahan. Malah ia lebih berkhasiat diminum fresh. Namun kandungqn jus buahan-buahan jika diambil secara berlebihan boleh mudaratkan kesihatan.

Kajian terbaru yang dilakukan para santis dari Harvard T.H Chan School of Public Health, Boston, Amerika Syarikat, mendapati bahawa pengambilan jus buah (walaupun ia buah yang segar) jika secara berlebihan boleh menyebabkan peningkatan risiko penyakit diabetes.

Sebelum ini, kita mengetahui hanya minuman yang ditambah gula seperti teh tarik atau air bergas didapati menjadi punca kepada penyakit diabetes. Namun penemuan terbaru ini sangat mengejutkan kerana jus buah-buahan dikatakan sebagai minuman yang segar dan banyak khasiat.

Dalam kajian yang diterbitkan dalam journal Diabetes Care ini, menyebutkan bahawa jus buah-buahan juga boleh meningkatkan risiko penyakit diabetes.

Menurut Dr Jean Philippe Drouin-Chartier, ketua bagi saintis yang terlibat dalam kajian ini memberitahu bahawa minuman manis, termasuk jus buah segar boleh menyebabkan penyakit diabetes. Sebaiknya kita menggantinya dengan minuman yang lebih sihat seperti air putih, dan teh atau dan kopi tanpa gula.

Beberapa fakta yang perlu ketahui untuk kita selamat mengambil jus buah-buahan ini.

1. Pengambilan jus buah-buahan boleh diambil dengan syarat serat buah-buahan ini tidak dipisahkan bersama dengan jusnya. Perbuatan mengasingkan serat dari jusnya akan meningkatkan kadar penyerapan gula ke dalam darah.

2. Tidak mengambil jus buah-buahan secara berlebihan. Bagi kanak-kanak yang berusia kurang dari 6 tahun, American Academy of Pediatrics menyarankan hanya mengambil jus buah-buahan sebanyak 100 hingga 170 gram setiap hari. Sementara kanak-kanak yang berusia 7 hingga 18 tahun, boleh mengambil antara 200 hingga 350 gram dalam sehari. Bagi orang dewasa, pengambilan jus buah-buahan tidak melebihi 2-3 gelas dalam sehari.

3. Tidak menambah gula dalam jus buah-buahan itu yang akan meningkatkan tahap karbohidrat dan kalori dalam minuman itu.

4. Tidak minum jus buah-buahan di waktu pagi ketika perut kosong jika kita alahan terhadap buah tersebut, sebagai contoh jus nenas yang mungkin akan menyebabkan rasa kembung perut.

5. Tidak menyimpan jus buah-buahan yang telah disiapkan terlalu dalam dalam peti sejuk. Sebaiknya menghabiskan jus tersebut dalam masa 4 jam setelah disiapkan.

6. Beberapa jenis buah seperti mangga, alvokado, nangka, atau durian mempunyai tahap karbohidrat yang tinggi. Seeloknya jus buah-buahan yang tinggi karbohidratnya tidak diambil bersama dengan makanan yang berat, contohnya makan tenghari.

Saya sendiri berpendapat bahawaa pengambilan jus buah-buahan tidak akan berbahaya jika diambil dengan sederhana dan tidak memisahkan jus dari seratnya. Pengambilan jus buah-buahan secara berlebihan terutama jus buah-buahan yang mempunyai nilai karbohidrat yang tinggi sudah tentu memberikan kemudaratan kepada peminumannya terutama pesakit diabetes.

Semoga bermanfaat.


Apa Nak Buat Bila Masuk 3, 4 Atau 5 Series? Doktor Ini Jelaskan Cara Pemakanan Yang Betul

Dah masuk 4 Series? Atau masih 3 Series? Atau baharu sahaja menjejak 5 Series?
.
3, 4 atau 5 bukan sekadar nombor. Ia wakil usia. Ia petanda sihat makin menjauhi.
.
Apabila mencecah 40an perubahan mula mengintai. Perubahan mengganas.

.
Makan sedikit. Tetapi badan membesar sebagai johan. Menjadi jalur lebar.
.
Turunkan berat badan? Sesuatu yang amat menyeksakan. Kenapa ya?
.
Masa awal 20an, makan apa sahaja badan kekal sama. Puncanya metabolisme badan bertukar. Cara tubuh memproses makanan tidak seperti dulu.
.
Namun cara makan kita sama. Selera makin bertambah. Pantang disebut ada restoran baharu dan sedap, pasti kita melanda ke situ.
.
Apabila usia meningkat, tubuh kita menuntut perubahan. Langkah-langkah berikut boleh elakkan kita menjadi jalur lebar:
.
Amalkan K.E.R.A.S:
.
1. K = Kalori rendah Pastikan makanan kurang kalori. Makanan bergoreng tinggi kalori.
.
2. E = Elakkan makan selepas maghrib. Jauhkan dari supper, mengopi dan mengeteh. Mengair-mineral sahaja.
.
3. R = Rancang apa yang mahu dimakan. Bukan makan apa yang dihidang. Bukan makan apa yang ada.
.
4. A = Amalkan pengambilan makanan segar. Banyakkan buah-buahan dan sayur-sayuran
.
5. S = Senaman ini wajib. Buat masa sihat. Bukan setelah sakit.
.
Walau berapapun usia kita. Apapun jantina kita. Tips K.E.R.A.S boleh membantu.
.
#DrOtak
#Nueroversiti
#cocoOCOC

Sumber: FB Dr Rizal Abu Bakar


Almari Tinggalkan Kesan Kulat,  Guna Bahan Ajaib Ni Hilangkannya, Paling Mudah!

Balik beraya kalau nampak rumah tak berkemas boleh jadi stress dibuatnya. Apa lagi kalau almari baju atau rak buku anak-anak timbul kulat.

Kesan bintik-bintik kulat sering berlaku pada perabot dan almari di rumah kita. Kadang-kala geram juga bila kesan kulat ni mula timbul pada buku-buku yang terdapat dalam almari.

Kulat ini sebenarnya timbul daripada air yang terdapat dalam udara di rumah kita. Sebab itulah adakalanya rumah kita sentiasa berbau lembap dan kurang segar.

Ehem! Kali ni kita cerita pasal dehumidifier DIY. Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya. Lainlah kalau rumah korang standard rumah orang kaya pakai perabot jati, cengal, meranti saja. Heh!

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat
koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air
yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

3 Barang Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing. Kah!

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan
cepat.

Saya beli sepeket dan cari bekas ‘tupperware’ plastik.

1. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya. Kristal yang dah siap dipek. Bekas dadih boleh, bekas kek coklat moist boleh, bekas lada sulah pun boleh.

2. Jangan lupa tebuk lubang di penutupnya untuk kesan optima. Gunakan saja pin. Bila dah siap tu, korang letaklah bekas tadi di tempat yang sering dijangkiti kulat.

3. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah.

4. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula
bhai. Jimat belanja!

Okeylah! Korang layan dulu gambar-gambar cara nak buat dehumidifier DIY ni. Moga-moga, korang dah tak dihantui lagi oleh kulat
yang menyeksakan hidup ni. Haha!


Isteri Buntu, Suami Halang Berjemaah Di Masjid. Ini Jawapan Dr Zulkifli!

Solat secara berjemaah di masjid atau surau sememangnya digalakkan untuk semua umat Islam. Sesiapa yang solat di masjid atau surau akan memperoleh banyak manfaat dan kebaikan di dunia mahupun akhirat.

Lebih-lebih lagi sekarang ini dibolehkan untuk solat berjamaah bagi solat fardu dan tarawih nanti, tidak kira lelaki atau wanita masing-masing ingin merebut pahala berjemaah di masjid.

Tetapi, ada pula kes suami lebih tidak benarkan isteri untuk jemaah di masjid. Isteri pula serba salah jadinya. Macam mana tu ya? Nak tahu jawapan lebih lanjut, jom kita ikuti jawapan dari persoalan tersebut oleh Bekas Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri menerusi saluran portal, Maktabah Al-Bakri.

Soalan:

Assalamualaikum w.b.t. Bolehkah suami menghalang isteri daripada pergi ke masjid? Mohon pencerahan. Terima Kasih.

Jawapan:

Waalaikumussalam w.b.t.

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.

Pada asasnya, kaum Muslimin dan Muslimat digalakan untuk mendirikan solat fardhu secara berjemaah kerana ganjaran pahalanya sangat besar. Bahkan para fuqaha telah bersepakat bahawa bagi kaum lelaki, solat yang mereka tunaikan secara berjemaah di masjid adalah lebih baik — yakni afdhal — berbanding solat yang dilakukan secara bersendirian di rumah. Manakala bagi hak perempuan pula, solat yang didirikan di rumah mereka adalah lebih baik.[1] Menurut Imam al-Nawawi, bagi kaum perempuan, solat secara berjemaah yang dilakukan di rumah adalah lebih baik berbanding mereka pergi ke masjid. Hal ini adalah berdasarkan kepada riwayat daripada Ibn Umar R.Anhuma bahawa Rasulullah SAW bersabda:

لَا تَمْنَعُوا نِسَاءَكُمْ الْمَسَاجِدَ وَبُيُوتُهُنَّ خَيْرٌ لَهُنَّ

Maksudnya: “Janganlah kamu melarang kaum wanita pergi ke masjid, akan tetapi sebenarnya solat di rumah-rumah mereka itu adalah lebih baik bagi mereka.”[2]

Namun, jika mereka tetap juga mahu pergi ke masjid, maka hukumnya adalah makruh jika perempuan tersebut cantik sehingga boleh menarik perhatian kaum lelaki. Begitu juga, dihukumkan makruh bagi suami atau walinya untuk memberi keizinan kepadanya pergi ke masjid. Akan tetapi jika dia telah tua atau lanjut usia serta tiada lagi tarikan — yakni yang boleh menarik perhatian kaum lelaki — maka hukumnya tidak lagi menjadi makruh.[3] Walau bagaimanapun, terdapat sebuah riwayat daripada Yahya bin Sa‘id, daripada ‘Amrah, daripada Aisyah R.Anha, beliau berkata:

لَوْ أَدْرَكَ رَسُولُ اللهِ صَلَّى اللهُ عَلَيْهِ وَسَلَّمَ مَا أَحْدَثَ النِّسَاءُ لَمَنَعَهُنَّ المَسْجِدَ كَمَا مُنِعَتْ نِسَاءُ بَنِي إِسْرَائِيلَ. قُلْتُ لِعَمْرَةَ: أَوَمُنِعْنَ؟ قَالَتْ: نَعَمْ

Maksudnya: “Jika Rasulullah SAW mengetahui apa yang terjadi dengan kaum wanita sekarang, nescaya Baginda akan melarang mereka keluar ke masjid sebagaimana dilarangnya kaum wanita Bani Israil. Aku bertanya kepada ‘Amrah: ‘Adakah mereka dilarang keluar?’ Dia menjawab: ‘Benar.’”[4]

Oleh itu, difahami daripada hadith ini terdapat sebab lain yang menghalang daripada membenarkan kaum wanita untuk pergi ke masjid sama ada daripada faktor wanita itu sendiri seperti berhias dan memakai wangi-wangian secara berlebih-lebihan, atau faktor luar seperti tidak selamat daripada timbulnya fitnah, jalan yang dilalui tidak selamat atau sebagainya.

Justeru, terdapat dalam kalangan ulama yang meletakkan syarat-syarat atau garis panduan bagi kaum perempuan yang mahu pergi ke masjid, iaitu:
– Tidak memakai wangi-wangian
– Tidak berhias-hias (tabarruj)
– Tidak membunyikan gelang kaki sehingga didengari oleh lelaki ajnabi.
– Tidak memakai pakaian yang boleh menarik perhatian.
– Tiada percampuran antara lelaki dan perempuan.
– Selamat daripada fitnah.
– Jalan yang dilalui selamat dan tidak berbahaya.[5]

Selain itu, terdapat sebuah riwayat daripada Abu Hurairah R.A bahawa Nabi SAW bersabda:

لاَ يَحِلُّ لِلْمَرْأَةِ أَنْ تَصُومَ وَزَوْجُهَا شَاهِدٌ إِلَّا بِإِذْنِهِ، وَلاَ تَأْذَنَ فِي بَيْتِهِ إِلَّا بِإِذْنِهِ، وَمَا أَنْفَقَتْ مِنْ نَفَقَةٍ عَنْ غَيْرِ أَمْرِهِ فَإِنَّهُ يُؤَدَّى إِلَيْهِ شَطْرُهُ

Maksudnya: “Tidak halal bagi seorang isteri berpuasa sunat sementara suaminya berada di sisinya kecuali dengan izin suami. Dan tidak boleh baginya mengizinkan seseorang masuk ke rumahnya kecuali dengan izin suami, dan apa-apa perbelanjaan yang dibelanjakan tanpa perintah suaminya, maka akan diberi separuh pahala kepada suaminya.”[6]

Justeru dapat difahami daripada hadith di atas, bahawa dalam kehidupan suami isteri, ada beberapa perkara keizinan suami diperlukan. Termasuklah dalam perkara tersebut keizinan daripada suami sebelum keluar dari rumah. Malah, Dr. Muhammad al-Zuhaili menyebutkan, termasuk di dalam nusyuz, seorang isteri yang tidak taat dan tidak patuh kepada suaminya, sebagai contoh keluar rumah tanpa keizinan suaminya tanpa ada sebarang keuzuran yang membenarkannya.[7]

Berbalik kepada soalan yang diajukan, sekiranya seorang isteri meminta izin daripada suaminya untuk pergi mendirikan solat di masjid, sebagai seorang suami yang baik, sepatutnya dia tidak melarang isterinya itu daripada pergi ke masjid, selagi mana memenuhi syarat-syarat yang telah digariskan oleh para ulama seperti selamat daripada fitnah, tidak berhias secara berlebihan dan lain-lain. Malah, terdapat riwayat daripada Abdullah bin Umar R.Anhuma bahawa Rasulullah SAW bersabda:

إِذَا اسْتَأْذَنَتْ أَحَدَكُمُ امْرَأَتُهُ إِلَى الْمَسْجِدِ فَلَا يَمْنَعْهَا

Maksudnya: “Apabila isteri salah seorang daripada kamu meminta izin untuk pergi ke masjid, maka janganlah kamu menghalangnya.”[8]

Selain itu, terdapat dalam riwayat yang lain dengan lafaz:

إِذَا اسْتَأْذَنَكُمْ نِسَاؤُكُمْ بِاللَّيْلِ إِلَى الـمَسْجِدِ، فَأْذَنُوا لَهُنَّ

Maksudnya: “Apabila isteri-isteri kamu meminta izin kamu pada malam hari untuk pergi ke masjid, maka berilah mereka izin.”[9]

Oleh yang demikian, sepatutnya tidak berlaku perkara ini — yakni seorang suami melarang isterinya daripada pergi ke masjid — jika tiada sebarang sebab bagi melarangnya. Sebaliknya, si suami itulah yang sepatutnya membawa isterinya bersama-sama ke masjid bagi mendirikan solat secara berjemaah, di samping merebut fadhilat dan ganjaran yang dijanjikan.

Selain daripada itu, Imam al-Nawawi menyatakan bahawa disunatkan bagi suami untuk mengizinkan isterinya bagi mendirikan solat secara berjemaah di masjid.
Namun, jika dia tetap melarangnya, hukumnya tidaklah haram — yakni tidak berdosa — menurut pendapat mazhab Syafi‘i. Malah, al-Baihaqi menyatakan, ini adalah pendapat kebanyakan ulama. Adapun larangan atau tegahan yang terdapat dalam hadith di atas adalah bersifat makruh tanzih kerana tanggungjawab seorang isteri untuk sentiasa berada di dalam rumah adalah wajib, maka dia tidak boleh meninggalkan rumah semata-mata dengan tujuan untuk mencari atau mengejar kelebihan-kelebihan yang lain.[10]

Walau bagaimanapun, jika isteri berkehendak untuk pergi ke masjid bagi menuntut ilmu wajib — yakni ilmu fardu ain — maka dalam hal ini, dia tidak perlu mendapatkan keizinan suaminya. Mengenai perkara ini, Ibn Hajar al-Haitami ada menyatakan beberapa keadaan yang membenarkan isteri keluar dari rumah tanpa keizinan suami seperti keluar menemui Qadhi bagi menuntut kembali haknya, keluar bagi menuntut ilmu, atau keluar bagi mendapatkan fatwa sekiranya jawapan daripada suaminya tidak cukup.[11] Tambahan pula, diberikan pengecualian daripada meminta izin dalam soal menuntut ilmu kerana dengan menuntut ilmu seseorang itu dapat mengangkat kejahilan daripada dirinya, lalu dia dapat menunaikan kewajipan — terutamanya yang bersifat fardhu ain yang berkait rapat dengan kewajipan yang dituntut ke atas setiap insan seperti akidah, solat, puasa dan seumpamanya yang melibatkan persoalan asas Islam — dengan penuh keyakinan dan bertepatan sebagaimana yang dikehendaki oleh syarak. Hal ini bertepatan dengan riwayat daripada Anas bin Malik R.A, bahawa Rasulullah SAW bersabda:

طلبُ العلمِ فريضةٌ على كلِّ مسلمٍ

Maksudnya: “Menuntut ilmu suatu kewajipan ke atas setiap Muslim.”[12]

Namun, setelah dia — yakni si isteri — selesai menunaikan keperluannya di luar sebagaimana yang telah dibenarkan oleh syarak, maka dia hendaklah segera pulang semula ke rumah.

Kesimpulannya

Berdasarkan kepada perbahasan di atas, kami berpendapat bahawa tidak sepatutnya seorang suami menghalang isterinya daripada sama-sama menghadiri solat berjemaah di masjid, jika syarat-syarat yang digariskan oleh para ulama telah dipenuhi.
Bahkan nas hadith yang sahih juga jelas menunjukkan kepada perkara tersebut — yakni tidak melarang mereka untuk pergi ke masjid. Bukan itu sahaja, sepatutnya seorang suami menunjukkan contoh dan akhlak yang baik iaitu dengan sama-sama menyahut keinginan baik isterinya itu, dengan sama-sama menghadiri solat berjemaah di masjid, jika tiada sebarang aral melintang.

Lebih-lebih lagi mendirikan solat secara berjemaah di masjid mempunyai ganjaran dan fadhilat yang besar buat kaum Muslimin dan Muslimat. Selain itu, buat para suami juga, ingatlah anda, isteri dan anak-anak adalah satu pasukan. Justeru, salinglah sokong menyokong dalam perkara kebaikan.

Walau bagaimanapun, tidak dapat dinafikan solat secara berjemaah yang paling baik dilakukan oleh kaum perempuan adalah yang dilakukan di rumah-rumah mereka.
Begitu juga terdapat beberapa pengecualian diberikan buat para isteri untuk keluar dari rumah tanpa izin suami iaitu seperti keluar ke masjid bagi menuntut ilmu atau belajar ilmu wajib dan lain-lain.

Akan tetapi, kami mengambil kesempatan di sini untuk menasihatkan sekurang-kurangnya biarlah ketika keluar itu atas pengetahuan suami dan begitu juga bagi pihak suami, sekurang-kurangnya beritahulah kepada isteri ke mana kita pergi kerana dalam sebuah rumah tangga yang harmoni, komunikasi dua hala itu sangat penting agar pasangan saling memahami apa yang masing-masing inginkan.

Semoga Allah SWT memberikan kefahaman yang jelas kepada kita semua dalam beragama. Ameen. Wallahua‘lam.

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Anak Batuk Berkahak, Buat Tepukan Di Dada Seperti Dr Ni Ajar Untuk Redakannya!

Ibu ayah mana yang tidak risau jika melihat anak yang pada kebiasaannya riang dan aktif tiba-tiba tidak sihat.

Umumnya bermula dengan demam, selesema kemudian batuk. Dari sehari ke sehari, jika tidak dirawat akan menyebabkan batuk semakin kerap dan lebih teruk jika anak mengalami batuk berkahak.

Keadaan ini menyebabkan anak akan rasa tidak selesa hingga ada yang berjaga sepanjang malam. Bagi memberi kelegaan apa kata anda lakukan tepukan dada yang dikongsikan oleh seorang doktor ini di aplikasi TikTok untuk panduan bersama.

Doktor Kongsi Teknik Tepukan Dada

Menerusi perkongsian video di Tik Tok, doktor ini berkongsi satu teknik tepukan dada yang boleh dipraktikkan oleh ibu ayah bagi memberi kelegaan untuk mengurangkan kesan batuk berkahak pada anak-anak.

Ujarnya teknik ini boleh dilakukan sejak anak-anak masih kecil hingga usia sekolah rendah  bagi membantu bukan sahaja memberi kelegaan jika batuk berkahak malah dapat merangsang paru-paru lebih sihat dan kuat dengan menggunakan teknik chest physio.

Cara yang dikongsikan cukup mudah, di mana ibu bapa perlu dudukkan anak dan pastikan mereka dalam kedudukan yang selesa.

Kemudian tepuk-tepuk dari atas ke bawah tetapi pastikan tangan sedikit curve seperti yang ditunjukkan di dalam video yang dikongsikan

Ulang langkah tersebut sama ada di bahagian depan dan belakang badan anak kita. Pastikan selalu buat agar kahak yang ada di bahagian paru-paru menerima getaran (vibrate) dan secara tidak langsung membantu untuk mengelakkan kahak terus melekat di bahagian paru-paru.

Selamat mencuba.

Jom saksikan video Challenge Pengumpul Marsmallow Teragung!

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Bawa Anak Bersama Irma Hasmie Kongsi Pengalaman Pergi Umrah

Pelakon dan pengacara Personaliti, Irma Hasmie berkongsi pengalaman mengerjakan umrah bersama dua anaknya.

Menerusi muat naik terkini di Instagram miliknya, Irma berkongsi beberapa gambar bersama anaknya.

Kata Irma membawa anak dengan pergi bersendirian berbeza.

Tidak menafikan ada cabarannya namun bersyukur dapat membawa anak-anaknya.

Malah sepanjang berada di sana, anak-anak dapat pengalaman berbeza yang akan menjadi kenangan manis buat anak-anaknya

Berikut perkongsian Irma yang kini masih lagi berada di sana mengejarkan umrah.

GELAGAT ANAK MENCUIT HATI

WARGAMAYA KAGUM DAN KONGSI PENGALAMAN

Sumber: Instagram Irmahasmie


Ibu- Ibu Ikut Cara Ini Jika Mahu Anak Cepat Pandai Menulis. Tak Perlu Guna Kertas & Pensel, Tapi Buat Aktiviti Ini!

Ibu bapa mana yang tidak berbangga bila mana anak-anak mampu dan boleh membaca dan menulis pada usia seawal tiga atau empat tahun. Sementelah anak-anak sebaya mereka masih belum mampu.

Kerana itu, pelbagai cara dan kaedah yang cuba digarapkan dan diajar kepada anak-anak bagi tujuan tersebut. Kebiasaannya, buku-buku dan alat menulis seperti pensel akan dibeli dan diberikan kepada mereka.

Caranya cukup mudah dan tidak mengeluarkan belanja mahal pun iatu dengan menggumpal kertas, mengguna gunting, mengcop dan sebagainya.

Jom ikut kaedah yang guru ini kongsikan di laman facebooknya. Moga ibu bapa mendapat manfaat daripadanya!

Nak ajar anak pandai menulis?

Bukan dengan bagi kertas & pensel ya mak ayah.

Bukan bagi worksheet banyak-banyak.

Habis tu???? Nak buat macam mana ya?

Siapa nak tahu, sila angkat tangan.

Gambar-gambar di bawah adalah aktiviti untuk menguatkan tangan dan bahu anak-anak.

Masa anak baby dulu, ada skipped merangkak tak? Mungkin sesetengah anak tiada masalah bila skip merangkak but some do have problems. Seperti tidak mempunyai otot tangan dan bahu yang kuat. Jadi anak tak nak menulis, penat menulis.

Ini hanya sebahagian aktiviti. Banyak lagi aktiviti kuatkan tangan dan bahu yang boleh meningkatkan skil menulis anak. Google banyak lagi aktiviti lain.

Lepas tu rajin-rajin bagi anak berlari, melompat, memanjat, main bola – supaya otot-ototnya semua bekerja.

Hadkan penggunaan gajet 🙂

Ashikin Hashim 🙂
Early Childhood Practitioner


Tekanan Yang Dirasa Perlu Hilangkan, Agar Hubungan Suami Isteri Kekal Mesra. Ni Caranya!

Di zaman serba serbi bergerak pantas ini, tidak dinafikan terkesan dalam mengurus hal rumahtangga  dan keluarga.

Apabila semuanya perlu dilunaskan dengan cepat dan pantas, akhirnya mendatangkan tekanan pada diri dan sekali gus boleh menjadi penyebab hubungan suami isteri tidak lagi semesra dan seerat dahulu apabila emosi terganggu.

Jadi, di sini ada dikongsikan beberapa tip untuk hilangkan tekanan dan sekali gus dapat memperbaiki hubungan suami isteri. Jom semak.

5 tip hilangkan tekanan antara suami isteri, dan jaga hubungan

Nota: Tip ini kami dapat masa jumpa perawat yang baik dan isteri beliau.

1) Alih susun atur perabot lebih kerap untuk motivasi kemas dan cantikkan rumah. Automatik, kita akan suka maintain cantik dan kemas.

2) Amalkan zikir al-mathurat untuk tenang hati dan mohon Allah melindungi rumahtangga dan keluarga.

3) Keluar berjumpa group rakan-rakan yang ada latarbelakang yang sama. Ibu di rumah, ada anak kecil, selalu ada cabaran motivasi. Kami ada CircleOhsem di Puncak Alam.

4) Keluar dating dengan pasangan. Jika ada kekangan anak kecil, bincang dengan rakan usrah, untuk rotate jaga anak-anak supaya ibu-ibu dapat dating dengan pasangan masing-masing secara bergilir antara rakan. Jangan serah pada famili, serahkan kepada rakan usrah yang sehati sejiwa.

5) Kerap urut pasangan. Suami urut isteri, isteri urut suami. Sapu minyak panas pun boleh pada kaki. Paling elok pakai minyak ada aromaterapi seperti essential oil.


“Budak- Budak Dapat Gajet Jadi Leka.” Anak Dapat 5A SPM, Joey Kongsi Formula Kejayaan

Biarpun sibuk dengan kerjaya seni, namun pelakon dan pelawak Joey Daud cukup mementingkan pelajaran anaknya.

Tidak hairanlah, didikan tersebut membawa kejayaan apabila anaknya, Ahmad Afif Danial mencatat keputusan cemerlang 5A dalam peperiksaan Sijil Pelajaran Malaysia (SPM).

Dalam satu perkongsian dengan Berita Harian,Joey melahirkan rasa syukur dan gembira atas kejayaan tersebut.

Dia yang kini berada di Muar, Johor menyiapkan lukisan mural dihubungi isterinya, Watie Elite  memberitahu keputusan peperiksaan anak mereka.

“Saya berjanji kepada anak, sekiranya mencatat keputusan cemerlang dalam peperiksaan, saya akan memberikan habuan kepadanya. Namun, habuan akan ditarik jika melakukan kesalahan.

“Buat masa ini, saya belum berkesempatan bertemu Ahmad Afif kerana berada di Muar. Apabila pulang ke rumah saya akan tanya apa yang diinginkan.

“Ketika masih belum matang, Ahmad Afif pernah beritahu apa yang diingini. Tetapi, apabila meningkat remaja, dia lebih suka menyimpan simpan benda yang diminati, mungkin sebab tidak mahu menyusahkan ibu bapa,” katanya kepada BH Online.

Diminta berkongsi formula yang digunakan dalam mendidik anak, Joey berkata, dia dan Watie mengehadkan penggunaan gajet ketika masa persekolahan.

“Sekiranya didapati menggunakan secara berlebihan, kami akan menyorokkan peralatan gajet ini.

“Biasalah budak-budak, bila dapat gajet, mereka jadi leka. Saya akan rampas gajet sekiranya digunakan secara berlebihan, kerana ada masanya menjejaskan keputusan peperiksaan Ahmad Afif.

“Selain itu, sekiranya ada mata pelajaran merosot, saya dan isteri akan menghantar anak ke kelas tambahan untuk subjek yang kurang baik.

“Alhamdulillah, Ahmad Afif sentiasa menunjukkan keputusan memberangsangkan,” katanya.

Joey atau nama sebenarnya, Zulkifli Daud berkata, dia juga sering membawa anak ke lokasi penggambaran ketika berada di tingkatan satu dan dua.

“Saya nak anak tahu macam mana susah payah saya dan ibunya mencari duit. Memang nampak saya berlawak, tetapi kerja kami bukan mudah.

“Jadi, mungkin perkara ini secara tidak langsung mendorong Ahmad Afif belajar dengan lebih baik,” kata Joey lagi.

Mengenai perancangan untuk masa depan anaknya, Joey berkata, dia menyerahkan sepenuhnya kepada Ahmad Afif untuk memilih bidang yang diminati.

Bagaimanapun, kata Joey, dia melihat Ahmad Afif cenderung ke arah syariah dan akan memberikan sokongan sekiranya anaknya ingin memilih bidang berkenaan.

“Setakat ini, apa yang saya nampak anak suka bidang syariah. Sebelum ini, selalunya saya akan menjadi imam di rumah, tetapi kini, Ahmad Afif sering mengambil alih tempat saya, jadi nampak kecenderungannya di situ.

“Saya tidak menghalang minatnya. Jika Ahmad Afif ingin menyambung pengajian dalam bidang syariah, saya akan sentiasa memberikan sokongan,” katanya.


“Isteri Memilih Untuk Diam & Berdoa Sebab Mahu Hidup Tenang…” Lelaki Ni Fahamkan Isi Hati Wanita Agar Suami Sedar!

Selalu juga kita dengar isteri ini ada instinct terhadap suaminya. Kalau rasa tidak sedap hati, adalah yang tidak kena. Ini kerana hubungan suami isteri itu sangat rapat atau mungkin naluri itu juga adalah merupakan suatu anugerah daripada Allah buat wanita bergelar isteri yang telah banyak berkorban demi suami tercinta.

Bukan sahaja boleh merasai tidak sedap hati bila suami dilanda masalah bahkan seakan dapat ‘dihidu’ setiap perbuatan yang dilakukan oleh suaminya.

Menurut perkongsian seorang suami ini, bila isteri berdepan dengan masalah dirinya ditipu umumnya tindakan yang dibuat oleh wanita ada yang berdiam diri. Mengapa begitu?

Mengetahui lanjut ini perkongsiannya;

Isteri tahu suami tipu dia…
Tapi dia buat-buat tak tahu sebab dia tak nak bergaduh atau bermasam muka…suami balik rumah, suami sembang dengan dia, dia sambut dengan senyuman dan dia layan macam biasa…

Boleh ja dia terus serang, boleh ja dia buat muka dan tak bercakap berhari-hari…
Tapi itu tak akan membuatkan suami sedar apa yang dia buat…isteri nak suami mengaku sendiri daripada isteri tu bagi tahu kesalahan dan kesilapan suami…bila isteri yang bagi tahu, belum tentu suami nak mengaku atau admit…

Suami akan berdalih, suami akan bagi alasan, dan worse part is suami salahkan balik isteri sebab check apa yang dia buat, ke mana dia pergi, dengan siapa dia bergaul dan sebagainya…

Isteri ni nak hidup yang tenang…
Dia ada banyak urusan lagi yang dia perlu lakukan…dia ada banyak benda lagi yang dia nak fikirkan…sebab tu bagi isteri, jalan dan langkah yang terbaik ialah berdoa kepada Allah s.w.t…biar Allah s.w.t yang buat suami mengaku…biar Allah s.w.t yang buat suami sedar…
Biar Allah s.w.t yang detikkan hati suami untuk berterus terang dan jujur…

Dia tahu doa itu adalah senjata seorang isteri…dia memilih untuk berdoa daripada bergaduh walaupun dia sedar dia sedang ditipu suami sendiri…


“Kalau Cuba Gentle Birth Di Rumah, Apa Jadi Pada Aku & Baby? Hampir Terpedaya Dengan Doktor Google, Ibu Ini Kongsi Kisah Lahir Kembar Berisiko Tinggi.

Kes Doula yang hangat diperkata sejak akahir-akhir ini turut mengundang pelbagai reaksi daripada masyarakat. Tak kurang yang berkongsi pengalaman sendiri dalam situasi tersebut.

Tidak ketinggalan seorang ibu yang melahirkan bayi kembar yang mencuba untuk menggunakan khidmat Doula. Namun pada akhirnya membatalkan niat tersebut akibat kondisi bayinya mengundang implikasi membuatkan ibu ini menukar fikiran.

BERSALIN NORMAL VS CEASER? BAGAIMANA AKU LALUINYA SERENTAK.
DOCTOR GOOGLE vs DOCTOR HOSPITAL?
.
Sampaikanlah walau sepotong ilmu dan ayat.
.
Dah havoc issue Doula lah, gentle birth semua ni, Nad rasa terpanggil untuk berkongsi sedikit ilmu dan rasa tentang pengalaman kelahiran Yang Nad lalui yg doctor katakan ia sangat rare dan jarang berlaku. Dan asbab dari kepakaran doctor juga Nad dan both baby selamat.
Doctor takkan akan bukak cerita tentang patient mereka sebab sulit tapi meh patient sendiri open story supaya terbukak kepala otak korang yg nak
Mencuba-cuba bersalin suruh Doula sambut kelahiran tu.
.
Mungkin ada dr kawan-kawan yang dah pernah dengar cerita aku ni tapi percayalah masih Ramai Ibu-Ibu di luar masih tak sedar tentang pentingnya ilmu tentang kelahiran semua ada percentage risiko tersendiri samada kecil atau besar dan juga penting nya orang yang bertauliah ada ketika waktu kita melahirkan anak.
.
2013 Nad di sahkan pregnant anak kembar. Hati memang happy Tak payah cerita la Sbb Kami dah 3 tahun menunggu. Tapi mcm biasa lah mak- mak mengandung Ala milenium ni semua benda kita buat research daripada segi pemakanan, kandungan dan issue paling hot ialah gentle birth.
Google dan Facebook grouping is my Bestfriend time ni ?
.
Bermula checkup monthly everything going smooth. Muntah2 , double pain d morning sickness tu biasalah, kaki bengkak dan mengidam makan.
Nad jugak Ahli dalam group gentle birth dan benda yg paling rs seriau perkara pertama bila kita dgr dari Cakap2 org ialah pergi ke hospital diorang nasihatkan kita Czer.
Sebabnya ialah Nad pregnant MCDA twin (kembar berkongsi uri dan air ketuban) risiko tinggi berbanding dengan DCDA twin tidak berkongsi uri dan air ketuban.. Tapi ada pula SUARA2 yg mengatakan doctor cuma nak buat duit byk Sbb tu suruh kita Czer. ??♀ So mana satu nak dengar ni?

Maka bermulalah journey untuk kita tegakkan keadilan mahu juga gentle birth dan kita buat research yg sememangnya ibu2 hamil anak pertama ni memanglah mudah terpengaruh cakap-cakap doctor google ni.
Kita fikir secara logik nak juga normal delivery.
Baby Nad yg pertama memang dah engaged Utk Normal delivery dan 2nd baby juga bersedia maka hati sangat2 lah nak gentle birth tanpa kita fikir risiko2 yg lain dengan harapan orang lain Boleh bersalin kembar Normal kot kat rumah je takde ape pun tapi time aku kenapa pulak tak boleh.
Fuhhh hebat sungguh para2 consultant tak bertauliah ni bermain dengan emosi smpai kita semua fikir ini konspirasi doctor adalah agen Yahudi semua.. Ya Rabbi sampai macam
Tu Doctor jugak yg kena ??.
.
Sehinggalah Nad jumpa doctor Norehan semula which is doctor klinik swasta yg Nad jumpa ms mula2 dpt tau pregnant twin dulu.
Dia kata u better go to Government Hospital Sbb sy ada Ramai Kawan2 pakar yg mmg berpengalaman kat sana Utk handle gentle birth yg kandungan berisiko.
Alamak!! Aku fikir balik dengan tipikal thinking aku yg tak habis2 terdengar-dengar nasihat2 manusia doctor google ni Kalau ko pegi refer Gov macam ko pegi hantar free2 je Utk Czer. Dgn layanan Yang ada kata memanglah outlah, takda masa doctor nak layan ko punya plan nak gentle birth tu.
Time tu berbelah bagi Masih lagi dengar cakap-cakap acah2 good consultant ni..
.
Alhamdulillah.. Allah gerakkan hati supaya aku ni tak jadik manusia selfish hanya kerana Sebab nak kan sangat follow gentle birth plan aku so aku tolak Segala risiko2 Lain dengan hanya BERGANTUNG HARAP-HARAP SEMUA AKAN OK DAN BOTH BABY KELUAR DENGAN NORMAL.
.
On 26 March Nad – 36 weeks Pregnancy refer ke Pakar di Hospital Sultan Ismail atas nasihat Doctor Norehan.
Honestly Nad bgtau Nad nak gentle birth dan doctor bagitau kita Boleh bagi u bersalin normal setelah ambil kira perkara-perkara lain.
Doctor check bukaan pukul 1 ptg memang sudah ada 4cm dan diorang siap sedia utk sambut kelahiran.
Terus aku mcm terpinga-pinga Sbb mmg rasa tak sakit dan bukan ke pakar Doctor google kata selagi takda sakit contraction Jgn pergi Hospital ??
Bila Tanya Doctor tauliah Rupanya rumors tu mmg Tak bole pakai Sbb cara kelahiran dan rasa contraction Adalah berbeza setiap org.Kalau aku pusing2 mall Tiba-Tiba bersalin Doctor Hospital juga yg kita kena refer. ?
.
Terus Nad di warded dan diletakkan dalam ward Khas HDW. Penuh Wayar atas perut Utk monitor jantung baby. Dalam pemikiran aku ialah weh kenapa beria sangat diorang ni jaga aku. AKU OK JE KOT!
.
Tapiiii itu adalah dari perspektif manusia seperti kita Yang kurang ilmu dan tidak ada tauliah. Tapi bagi doctor kelahiran kembar adalah kelahiran berisiko tinggi lagi2 Yang berkongsi uri dan air ketuban.
Which is aku cannot brain ada Doula kata alahh ade Ramai je yg OK bersalin kat rumah ade je kembar bersalin position sujud rukuk semua. ?
Weh seriously semudah tu je ko jump into conclusion cakap mcm risiko tu tak ada pun!!!!

NOW HERE U HEAR MY TURNING POINT STORY Tolonglah bukak Hati dan Minda ibu2..
.
Tepat pukul 9.28 malam Alhamdulillah aku dapat bersalin secara normal kembar pertama Sumayyah Hannan Yang Aku nak sangat normal delivery.
Which is masa aku bersalin aku dimonitor lebih dari 3orang doctor bersama pasukan sorak nurse yg mmg hebat.
Kembar pertama Sumayyah Hannan lahir pukul 9.28mlm berat 2.2kg.
.
Perjuangan untuk melahirkan kembar kedua Nur Sumayyah Aqilah.
Allahuakbar. Inilah perjuangan, dugaan & nikmat yang aku paling tak boleh lupa seumur hidup.
Disinilah titik tolak Yang aku betul-betul appreciate what this all doctor do for me.
.
Aku memang betul-betul keletihan sbb dr malam td aku mmg tak boleh nak lelap sangat.
Husband aku genggam tangan aku dia cakap Teruskan Utk 2nd delivery twin dan dia adalah orang yg sgt penting berada di sebelah aku supaya aku tak tertido Sbb keletihan dan sentiasa ada semangat.
.
Aku perasan ada sorang doctor perempuan Chinese pegang perut aku ,sorang lagi doctor tengah scan, sorang lagi doc perempuan tengah Check baby.
Doctor yang tengah scan dia check Aqilah dah pusing ke bawah. Tapi Doc tu ckp dengan doc yang pegang perut aku dia macam pusingkan Aqilah dari luar.
Doc lelaki yang tgh scan tu aku ingat lagi nama dia Dr Badrul .Dia suruh aku push. Tapi aku tiba-tiba rasa Aqilah pusing dengan sangat kuat.
Dia tanya dengan nada cemas “Pukul berapa?”
Doc lagi sorang jawap . “Its 10.05 pm”.
Dia jawab dengan nada tegas
” We need to do it FAST!”
Dia tengok doc perempuan yang seluk aku tu muka berkerut-kerut sambil explain dengan doc sebelah dia. Aku tak sure ape diorang cakap tapi Doctor Badrul tu suruh doc tu ketepi. Tiba-tiba doc Cina yang pegang perut aku tu terlepas sbb Aqilah pusing dengan kuat.
Doc Badrul ckp dengan nada cemas. ” Ur baby dah pusing lagi Nadia. Hand Presentation.
Doc Badrul pandang muka aku buat keputusan dengan pantas..
“Nadia, kita kena operate u. Baby u dah breech presentation.(songsang) Kita tak boleh keluarkan normal sbb maybe akan patah or cacat. Nak pusingkan kita dah takda masa lagi sbb jantung baby dah slow”..
Berderai air mata aku kat situ. Rasa nak meraung pun ada.
Bukan sebab sakit tapi sebab hati ibu mana yang tak sedih tengah saat kritikal camtu dengar benda yang menakutkan. Aku jawab ” Buatlah ape pun doc. Janji keluarkan anak saya dengan selamat”. Time tu aku dah tak fikir ape dah even nyawa aku sendiri.
.
Doc Badrul jerit sister kat luar suruh standby nak masuk operation theater. Husband suruh aku mengucap banyak-banyak. Aku tengok ade sorang doctor ni pegang alat monitor jantung tak lepas dari tangan. Dia jerit kat Doctor Badrul. “Cepat Doc, tadi 90 skrg dah 70 ” Itu bermakana jantung Aqilah dah makin slow.
Aku? Dah tak boleh nak fikir apa. Aku rasa dalam 6,7 orang doctor dengan nurse berlari tolak katil aku pegi bilik operate. Memang fast furious laju gila weh menjeri-jerit nurse suruh bagi laluan pada Yang lain sebab nak Selamatkan aku dan Aqilah.
1st time la aku rase camtu selama ni tengok kat drama TV je kan. Tapi sebenarnya wujud weh..
Dan korang bayangkan aku tingkat 4 pegi ke tingkat 5 ada nurse dah siap jaga lif pastu ada doc yg berlari sambil pegang perut aku tu nak monitor jantung baby..
Kagum betul diorang mengadap situation yg memanglah tersangat cemas..
Sebab tu sampai sekarang aku cannot brain lepas Doula Yat kata kita bawak jela pegi Hospital Kalau ada problem. Eh Kau tau x kalau hospital jauh nak tunggu ambulance lagi dengan situation mcm ni aku yg pegi naik satu tingkat bangunan pun Doctor and nurse tolak mcm kat F1 kat Sepang kot ?
.
Last sebelum masuk pintu Husband aku sebelum dia kena tahan luar garisan kuning bilik tu. Aku menangis fikir mungkin tu kali terakhir aku pandang muka dia dan aku tak sempat nak tatap wajah Hannan.

*****
Masuk operation theater. Dah standby beberapa orang nurse dan doctor yg dah siap tukar baju.
Fast furious giler diorang ni weh.
Doc Badrul cakap. Nadia, kita nak bius u. Mengucap ya. Pastu
Aku pun mengucap. Terus tak sedar.
Sampai sekarang aku tak bole brain kes orang yang taknak bius time operate tu. Terer betul dia ?
……..
Pukul 2 pagi baru aku tersedar ada sorang doc perempuan ni senyum cakap.
“Nadia, anak awak 2nd twin dah selamat, cuma sekarang kita admit dia dalam NICU, sbb dia lambat sikit nangis masa kita keluarkan dia. Awak kena banyak berehat dulu sebab banyak hilang darah kita akan pantau di HDW sampai HB awak normal..”
.
Alhamdulillah.
Aqilah lahir pukul 10.48mlm. Khamis malam Jumaat. 1 jam 18 minit selepas Hannan lahir. Berat 2.3kg
Perasaan aku time tu cuma boleh ucap Alhamdulillah sebab doc cepat buat keputusan dan yang paling penting aku berada di tempat yg betul) (HOSPITAL)
Aku tak dapat nak buat dua-dua bersalin secara normal kadangkala kita sebagai manusia kena tahu batas kebolehan manusia lain dan ketentuan
Aku pasti semua orang dr side patient mahupun medical staff hospital dah cuba buat yang terbaik.
.
2 bag darah aku Terima Sbb aku ada tumpah darah masa bersalinkan 2nd twin ditambah pula dengan keadaan Sumayyah Aqilah yg sudah distress atau lemas.
Bayangkan Kalau aku Cuba untuk gentle birth dekat rumah Cuba korang fikir apa Yang jadik pada aku dan baby? ?
.
Cerita aku ni mungkin adalah 1 dari beribu kes Yang mereka handle dengan tenang dan sabar.
Pada aku diorang ni memang Unsung Heroes , Wira Yang tidak didendang.
Adalah sangat tak patut kita ketepikan nasihat mereka yg bukan saja ada tauliah tapi juga pengalaman hanya sebab janji manis consultant google ni.

.
Dari spend duit pergi consultant mengarut yg takda ilmu Perubatan Lebih baik simpan duit untuk upah bidan-bidan terlatih bertauliah jaga kita selepas bersalin.Banyak je agency yg tawarkan khidmat jaga lepas bersalin contoh macam MyBidan House.
Pada aku which is lagi logik benda tu dr ko dengar nasihat Doula yg takda tauliah ni.
.
Thanks for read. Maaf jika terlalu panjang.
Sampai kan lah pada semua. Mungkin post aku ni Boleh selamatkan nyawa Ibu dan tak susah pun nak klik button share tu.
.
Special Thanks to
Doc O&G Hospital Sultan Ismail
Doc Norehan
Nurse HSI dan kakak MyBidan


“Kelahiranmu Membuat Papa Terasa Makin Muda.” Zamarul Hisham & Diana Rafar Timang Cahaya Mata!

Pelakon Diana Rafar selamat melahirkan seorang bayi lelaki Jumaat lalu pada pukul 11:33 malam di Avisena Women’s & Children’s Specialist Hospital. Berota baik itu dimuat naik oleh suaminya, pelakon Zamarul Hisham menerusi laman instagramnya.
Sambil melahirkan rasa syukur dengan kelahiran anaknya itu, Zamarul juga meluahkan rasa teruja dan tidak menyangka anaknya itu lahir lebih awal daripada yang dijangkakan.
Syukur Alhamdulillah.. hari Jumaat jam 11.33 malam, lahir la seorang putera seberat 3.57kg, di @avisenawcsh .

Kelahiran yg bakal menceriakan lagi Keluarga Kami. Terima kasih Allah atas rezeki yg kau berikan. Terima kasih wahai anak ku kerana kelahiran mu membuat kan papa terasa semakin muda.
Terima Kasih kepada Followers yg sentiasa mendoakan diana, ingatkan baby nak keluar 16hb.. rupa2 nya dia nak hari Jumaat jugak.Alhamdulillah Allah permudahkan segala urusan.

Sebelum ini Zamarul Hisham dan Diana Rafar telah dikurniakan dua orang anak iaitu Kashfi Haikal dan Kayla Reysha.

Sumber: zamarulhisham93


“Video Call Mesti Adik Menangis..” Puteri Sarah Sedih Tak Boleh Jaga Sumayyah Kena Covid-19!

Pelakon dan usahawan, Puteri Sarah Liyana meluahkan rasa rindu kepada anaknya, Sumayyah yang dikhabarkan dijangkiti virus Covid-19.

Menerusi perkongsian di laman Instagram (IG), ibu kepada dua cahaya mata ini memaklumkan bahawa dirinya tidak dapat bersama menjaga Sumayyah akibat daripada kesibukan bekerja.

Namun begitu, Puteri Sarah bersyukur dengan kehadiran ibunya yang membantu dalam menjaga Sumayyah.

“Ni kali kedua Sumayyah kena. Harini dah hari ke-6 kuarantin.

“Sedih sangat kalini tak dapat jaga Sumayyah kuarantin sebab Sarah busy shooting. Alhamdulillah mama Sarah tolong jagakan.

“Tapi setiap kali video call mesti adik (Sumayyah) menangis nak mama. Allah je tahu luluh hati ini berjauhan dengan anak.” tulisnya di laman Instagram.

Dalam pada itu, aktres berusia 38 tahun itu memohon doa dari orang ramai agar diberikan kesembuhan segera buat anaknya, Sumayyah.

Menjengah ke ruangan komen, rata-rata netizen mendoakan kesejahteraan buat Sumayyah agar dapat segera bertemu dengan ibunya. Selain itu, kecantikan Sumayyah juga mencuri tumpuan yang saling tidak tumpah seperti ibu tercinta.

Baca juga :-

Sumber: Instagram @puterisarahliyana


“Ni Mi Hailam Cap Kayangan.” Lelaki Ni Dedah Isteri Belanja RM1,000 Beli Barangan Basah Raih Perhatian

Dalam rumahtangga, baik suami mahupun isteri pasti mahu memberikan yang terbaik. Dek kerana itu, mereka tidak berkira dalam mengeluarkab belanja sehingga ada yang sanggup menghabiskan ribuan ringgit dan berkorban masa demi kebahagiaan hidup.

Perkongsian tersebut meraih perhatian ramai dek kerana jumlah keseluruhan barangan yang dibeli bagi membuat hidangan mi hailam mencecah hingga RM1,000.

“Isteri cakap malam ini nak masak mi hailam. Jadi kena pergi Mydin beli barang. Cuma kebiasannya aku turun tetapi kali ini isteri nak turun sendiri sebab sebelum ini aku tertinggal daun ketumbar.

“Cuma saja nak tanya memang buat mi hailam mahal macam ini ke? Aku rasa baik makan kedai jimat,” katanya lagi.

Menjengah ke ruangan komen, rata-rata melahirkan rasa terkejut dengan jumlah yang ditunjukkan di resit berkenaan.

Ni mee hailam cap Kayangan. Minyak pon pakai Natural Blend 😂

Tak apa nnt Allah gantikn rezeki lagi besar

Aku rasa dia tersalah bayar troli org lain skali nih… 🤣🤣🤣🤣🤣

😂😂😂😂 mmg mahal harga sepinggan mee hailam puan isteri

Nie baru mee hailam padu🤣🤭


“Ready To Go Home.” Neelofa Kongsi Foto Kamar Anak, Wargamaya Teruja Untuk Lihat Wajah Bilal!

Usahawan dan juga hos, Neelofa berkongsi foto kamar anak lelakinya, Muhammad Bilal membuatkan ramai teruja.

Isteri kepada pelakon dan pendakwah bebas, Haris Ismail atau PU Riz itu turut berkongsi akan pulang ke rumah pada ruangan di Insta Story.

Sebelum itu, Datin Noorkartini  Noor Mohamed Yang juga ibu Neelofa memuatnaik beberapa sajian berpantang seperti lauk pauk yang diperap dan bubur nasi yang disediakan untuk anaknya dalam pantang.

Perkongsian tersebut meraih perhatian ramai. Sememangnya sejak awal lagi rata-rata peminat tidak sabar dan teruja. Malah meluahkan tidak sabar melihat wajah anak sulung pasangan ini.

Neelofa dan Haris selamat diijabkabulkan di sebuah hotel terkemuka di ibu negara pada 27 Mac tahun lalu.

Hasil perkongsian hidup pasangan ini menimang cahaya mata  pertama pada 29 Januari lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Arwah Ayah Pun Pesan Jangan Hina Makanan.” Peringatan Wanita Ini Jaga Adab Hal Makanan, Tarik Perhatian Warganet.

“Sorry la. Tak makan ikan sungai. Hanyir”.

“Aku takkan makan petai plastik tu. Hancing”.

“Eiii…kuatnya bau tempoyak ni. Pening”.

“Makanan sini semua tak sedap. Tak puas hati langsung aku”.

“Ikan jenis macam tu aku bagi kucing aku je makan”.

Biasa dengar kan kata-kata macam tu dikalangan rakan-rakan. Kadang kita sendiri pun pernah bercakap begitu. Namun sedarkah kita  bahawa itu perbuatan itu umpama sikap tidak suka kepada rezeki yang ada dan lebih menakutkan ia seakan menghina makanan.

Begitulah yang dikongsi oleh puan Siti Suryani Yaakop mengenai adab makanan yang perlu kita cakna. Moga jadi iktibar bersama.

Ada. Memang ada orang macam ni. Apa saja yang dia punya, bagus. Apa saja yang orang ada, tak elok. Menghinanya tu bukan setakat terhenti pada sifat dan barang, lalu akhirnya jatuh pada menghina rezeki Tuhan. Makanan.
.

Saya ingat lagi seorang kawan ni. Suka makan rebung. Satu hari masa dia tengah makan dekat dalam pantri, ada kawan lain masuk. Kawan yang ni kata,” Eh…apa bau hancing ni?”. Saya tengok kawan ni tutup bekas makanan dia. Perlahan-lahan pergi buang dalam tong.

Lepas tu setiap kali makan, dia duduk di kaunter atau kantin. Makan sorang-sorang. Malu nak join makan dalam pantri lagi.

AYAH SIMPAN LAUK BASI

Dulu ada orang datang rumah ayah. Dia bawa makanan 2-3 bekas dari kampung. Dia suruh panaskan. Ajak makan sama-sama. Masa nak panaskan tu, salah satunya basi.

Saya tengok ayah ambik, simpan dekat tempat beku.

Masa dia tanya mana lagi satu lauk, ayah saya bukak peti dan tunjuk makanan dekat tempat beku tu.

“Ni lauk dah banyak. Yang ni simpan tempat beku. Ni feveret ni. Nanti aku panaskan sikit-sikit kendian nanti”.

Bila orang tu dah balik, baru ayah buang lauk yang dah basi tu.

HARGAI MASAKAN

Dulu saya tak faham. Kenapa tak cakap jujur je makanan tu basi. Kan berkata benar itu benar.

Sekarang bila saya dah tahu masak. Dah tahu penatnya masak. Dah tahu penatnya cari duit untuk beli barang masak. Dah tahu masak itu bukan setakat masak tapi ada ingatan, kasih sayang, panas, letih dan semuanya, saya faham. Apa yang ayah buat tu betul.

Kita ada baki sikit pun makanan yang kita masak dah tak elok, sayang dan sedih rasa nak buang. Apatah lagi kalau makanan satu bekas dah rosak.

Tentu orang itu pun akan suruh buang kalau tahu makanan tu basi. Pasti dia tak teragak-agak suruh letak dalam tong sampah.

Tapi memikirkan susah payah, ingatan, seronoknya, bahagianya dia masak nak bagi orang jauh ni makan, menjaga hati dia adalah pilihan yang lebih baik pada masa itu.
.

Sifat ayah itu menjadikan kami rasa semua makanan sedap. Tak ada yang tak sedap. Semua okay. Masin, tawar, manis, pahit, cukuplah rasa di tekak. Lalu simpan di hati.

Suka, makan.
Tak suka, sorok-sorok letak tepi.

Ada benda. Kena belajar tahan mulut kita. Lagi-lagi benda milik orang. Yang kita, suka hati kitalah kita nak komplen apa. Yang orang punya, tahanlah.

Jangan sebut.

Itulah akhirnya tanda kita orang yang memiliki adab dan peribadi.

WARGANET SETUJU TENTANG ADAB PADA MAKANAN

Sumber: Siti Suryani Yaakop


2 Wanita Cantik Ini Kongsi Petua Nak Kecutkan Jerawat Dengan Segera. Boleh Cuba!

Setuju atau tidak, jerawat adalah antara musuh utama bagi seorang wanita? Mungkin jika ada sebiji dua, ianya boleh diterima tanpa mengganggu emosi. Namun cuba bayangkan jika  jerawat yang berwarna merah tersebut ‘bermaharajalela’ di pipi, ditambah pula dengan rasa sakit jika tersentuhnya, memanglah boleh buat hati rasa geram dan mahu cari ubat untuk merawatnya. Paling tidak berharap agar jerawat tersebut cepat kecut dan terus hilang!

Namun sekadar berharap sahaja tanpa usaha, mana boleh! Oleh itu, apa kata usahakan dengan cara alami mengikut petua orang dulu-dulu. Dua wanita cantik ini juga telah mengamalkannya. Boleh dicuba, yang mana satu serasi dalam merawat kulit wajah anda. Selamat Mencuba!

“Petua Traditional yang saya kongsikan ini mesti kena rajin dan konsisten tau. Jangan seminggu je beria buat, pastu 3, 4 bulan baru repeat semula. Memang nan hado lah hasilnya. Jangan ya jangan. Saya bagi cara yang paling simple, tak payah susah payah nak sediakan.”

[su_highlight background=”#ecf6c8″ color=”#04030f”]MADU+PLAIN YOGURT+SERBUK KUNYIT[/su_highlight]
1 sudu madu
1 sudu yogurt (make sure natural)
1 sudu serbuk kunyit

[su_highlight background=”#ecf6c8″ color=”#04030f”]Cara Penyediaan : [/su_highlight]
1.  Gaul hingga sebati dan kemudian tepek pada muka.

Sumber : Acha Syasyaa

Manakala mengikut cara yang diamalkan oleh najaha nasarath ini pula menggunakan bahan berbeza namun kesannya tidak menghampakan.

“DIY home spa ” ais cube untuk kecutkan jerawat & mencerahkan kulit ” yang saya amalkan ini mudah saja. Bahan yang digunakan iaitu TOMATO + SUSU @ YOUGHURT + ASAM JAWA.”

[su_highlight background=”#ecf6c8″ color=”#04030f”]Cara Penyediaan:[/su_highlight]

3. Biarkan kering dan kemudian bilas wajah dengan air bersih.

*Buat hari- hari. Waktu lepas balik kerja atau nak tidur malam. Memang best.. sejuk dan fresh.

Sumber : Dhilesa dan fb najaha nasarath


“Ajar Anak Disiplin Kena Konsisten.” Cara Johan & Ozlynn Didik Anak, Wajib Baca Al-Quran Lepas Solat Subuh!

Setiap ibu bapa punya cara dan pendekatan tersendiri dalam mendidik dan membesarkan anak-anak. Yang pasti semua mahu anak-anak menjadi ‘orang’ lebih-lebih lagi situasio sekarang yang cukup mencabar dengan situasi pandemik.

Bagi selebriti yang juga pasangan suami isteri terkenal ini, setiap kali berkongsi cerita mengenai anak-anak, pasti menajdi perhatian warga maya. Bahkan, ada yang terinspirasi dan kagum dengan cara didikan Ozlynn Wati dan Johan pada anak-anak mereka.

Menurut Jozlyn, anak-anak diwajibkan mengaji dulu selepas subuh. Ini adalah unutk menguatkan ingatan, mata lebih segar dan sentiasa mengingati Tuhan.

Semoga Allah melindungi kamu anak2ku.. selalu jadi imam untuk mama setiap subuh bila papa kerja.. bergilir2.. mengaji sesama.. tolong mama check makna sesama.. tolong bagi tetamu tak di undang (kucing2) makan.. tolong jaga adik2 bila mama dan papa kerja.. kadang tolong kak dorthy kadang bagi kak dorthy naik hantu😂.. takpe tetap mama sayang.

Sebab bila kak dorthy ngadu libas tetap kena🤣.. arini kak chantiq dan Moleiq mama tak kejut.. nampak penat sangat.. semalam kemain tido lambat kak dorthy cakap.. dok nyanyi.. takpe la kan.. tapi sebenarnya untuk ajar anak disiplin kena konsisten jangan miss untuk kejut subuh.. so bila umur diorang 7 tahun dah takde dengar suara rengek.. nak kena paksa buat..

Semua dah tau tanggungjwp memasing.. bangun subuh solat pastu ngaji bukan bangun subuh solat lelaju pastu zassssss tido balik.. 🤣 bukan yek.. aku cakap dari segi pengalaman.. dulu aku pun macam tu.. Alhamdulillah slowly cuba perbaiki.. doakan kami #familyhanania ye.. sebab kitaorang pon selalu doakan untuk korang dan jugak untuk keluarga korang yang telah pun meninggalkan dunia.. ❤ #offkomen #xperlukanpujian #perlukandoakalian

Gambar ni akan jadi saksi buat anak2 korg nanti.. macam mane anak2 hanania papa dan mama dok asik nak melekat jek💆♀.. ni lepas solat.. terus amik port memasing.. berebut2!! Bak kata papa yang dah berbulu pun duk beleser macam kucing🤣🤣..

Percaya tak diorang boleh tido dalam keadaan macam ni.. kadang naik kebas kaki kita..😂😂.. harap bila diaorang sume ni dah kawin still macam ni.. bukan dorg je yang akan kami layan macam ni.. anak menantu pun ktorg akan layan macam ni.. tapi!! Kalau buat salah libas tetap libas yek!😈.. anak menantu pun kita libas macam anak kita jugak🤣.. ada sesape ke nak jadi calon menantu🙈

Rata-rata netizen memuji Jozlyn dan Johan. Malah ada yang menjadikan mereka seperti ‘role model’ dalam mendidik anak-anak. Bukan itu saja, hubungan keluarga ini cukup akrab.


‘Rupanya Masih Ada Yang Tak Percaya Covid-19.’ Kisah Pakcik Ni Viral Hingga 10K Share!

Tular di media sosial kisah seorang lelaki berusia yang tidak percaya tentang virus bahaya ni. Hingga sanggup tak pakai mask dan ikut SOP. Akhirnya diri sendiri yang merana setelah dijangkiti virus ini.

Perkongsian seorang doktor Ahmad Zakimi Abdullah (Dr Zek) menerusi facebook miliknya, yang merawatnya telah menarik perhatian ramai warga media sosial hingga cecah 10K share!

Moga kisah ini jadi iktibar buat kita. Kita jaga SOP dan alert dengan pencegahan, sekurangnya dapat hadkan penambahan jangkitan.

Ikuti lanjut perkongsian ini.

“Pakcik ok?” Soalku ringkas.

“Ginilah doktor,” jawab in pakcik juga ringkas, tercungap-cungap.

Namun pakcik masih mampu tersenyum dengan linangan air mata.

“Sabar ya pakcik. Saya bantu.” Aku cakap sedikit kuat kerana dalam keadaan PPE penuh.

Pakcik ini seorang pesakit positif ujian COVID-19. Aku terpaksa masuk dalam bilik dekontaminasi/isolasi untuk memeriksa pakcik samada memerlukan bantuan pernafasan atau tidak. Pakcik didiagnoskan COVID-19 tahap 4-5.

Setiap kali aku berkelengkapan dengan PPE penuh, namun hati ini tetap kurang senang. Yalah, kita berdepan dengan satu virus COVID-19 seolah-olah halimunan.

Setiap kali, hati ini mesti berdebar-debar. Inikan pula berdepan dengan pesakit sah positif COVID-19 yang sedang bertarung nyawa.

Tipulah jika kata “aku tak takut”. Demi Allah aku takut.

Sambil aku memeriksa keadaan pakcik, terus pakcik berkata, “doktor nak tahu cerita?”

“Boleh pakcik” walaupun pendengaran aku kurang jelas dalam PPE penuh sambil membuat pemeriksaan rapi keatas pakcik.

“Asalnya pakcik tak percaya COVID ni tau. Sebab ada orang kata COVID ni iluminati lah, tak wujud lah, konspirasi lah. Pakcik ambil lewa je laa.”

“COVID ni betul pakcik. Takpe pakcik. Pakcik jangan cakap banyak sangat nanti susah nafas. Hmm,” jawabku.

Keadaan pakcik tercungap-cungap seperti dahagakan bekalan oksigen.

“Pakcik ingat macam selsema biasa ja. Rupanya begini bahaya ye,” sambung pakcik lagi.

“Takpe pakcik. Sabar ye. InsyaAllah saya akan bantu.”

“Demi Allah. pakcik mengaku, pakcik salah. Sebelum ini tak percaya doktor. Pakcik menyesal tak pakai mask”

Itulah satu pengakuan dari pesakit COVID-19 aku sendiri. Mata kepala telinga aku sendiri mendengar keluhan hatinya. Namun ada diluar sana masih mengatakan COVID-19 ini konspirasilah, iluminati lah, plandemik lah, macam selsema biasalah.

Demi Allah aku yang sering berdepan dengan COVID-19 tahu apa sebenarnya dan aku pasti mereka yang menafikan pandemik COVID-19 yang pernah menguruskan pesakit malah tak pernah berdepan dengan pesakit COVID-19.

“Nanti apa-apa doktor bagitau orang lain semua percayalah COVID ni pastu suruh pakai mask ye doktor.” Pesanan terakhir pakcik COVID sebelum saya minta diri untuk keluar dari bilik itu.

Ya, pakcik. Aku akan sampaikan kepada seluruhnya. Hatiku sayu.

Please people please! COVID-19 adalah benar. Tolonglah ikut pemakaian pelitup muka, kekalkan penjarakan, kerap basuh tangan dan elakan ditempat yang sesak. Ikut SOP. InsyaAllah sedikit masa lagi kita akan menerima vaksin.

Kami hampir maksima. Ya Allah, lindungilah kami.

Sumber: Ahmad Zakimi Abdullah (Dr Zek)


Sakit Tekak, Telan Apa Pun Tak Selesa. Nak Cepat Lega, Ambil Makanan Ni!

Sakit tekak antara gajala yang paling biasa berlaku di kalangan kanak-kanak dan orang dewasa. Umumnya bila sakit tekak sering berkait dengan demam dan selsema dan ketika itulah juga selera makan pun terganggu, dek kerana tekak terasa perit untuk menelan.

Membangkitkan keinginan untuk makan, biasanya orang dulu-dulu menyarankan untuk menikmati hidangan panas seperti bubur nasi, sup dan sebagainya. Pun begitu, sebelum kita cuba membangkitkan selera makan, ada baiknya kurangkan keperitan tekak tersebut dengan mengambil makanan sejuk sebagaimana yang disarankan oleh doktor.

Ini sebagaimana apa yang dikongsikan oleh doktor Nik Hisyam ini. Jom semak.

Al-kisah Ais-Krim dan Sakit Tekak

Jika demam, sakit tekak, tak lalu makan..Agak-agak mak-mak kita bagi kita makan apa ye ?

Haaa… sah-sah majoriti jawab: BUBUR nasi panas-panas..(ni memang jawapan classic lah ni.. tak pun drive-thru bubur ayam Mc Donald )

Budak.. demam, sakit tekak.. agak-agak lalu tak dia makan?
Orang dewasa pun tak larat nak makan apatah lagi budak kan?

Okay, pilihan lain.. ?
Ais cream?
Boleh ke tidak sebenarnya?

Ada dua pendapat untuk ais cream dan sakit tekak.

Pendapat 1:
Dibolehkan dan amat digalakkan jika sakit tekak dan merah.
Kerana:
1. Effect sejuk pada tekak yang radang akan mengurangkan kesakitan (sejuk=kurang radang)

Pendapat 2:
Tidak digalakkan jika anda penghidap penyakit Asthma dan anda tak suka ais cream
Kerana:
1. Makanan yang sejuk boleh menyebabkan serangan Asthma

Jadi, jika anda atau anak-anak anda tidak menghidapi asma atau lelah,tak ada masalah untuk memakan ais krim, malah ianya akan dapat melegakan lagi sakit tekak yang dihadapi.

Semoga sedikit perkongsian ini dapat dimanfaatkan bersama buat semua pembaca.

Dr Nik Hisyam,
Pakar Resdung, Sinus, Telinga dan Tekak Anda,
SALAM Shah Alam Specialist Hospital,
Seksyen 19, Shah Alam

03-55434162 / 010-9783839


#SuamiMudaKauAda! Selepas Neelofa, Hana Ismail Kini Reen Rahim Pula. Ini Sebab Mengapa Lelaki Pilih Wanita Berusia

Semalam Reen Rahim telah mengumumkan yang dia bakal menamatkan zaman bujang pada hujung bulan ini dengan jejaka yang dikenali dengan pangkal nama MR H.

Menariknya, majlis yang bakal diadakan nanti telah mendapat tajaan sebanyak RM 15 juta. Bertuah sungguh Reen dan pasangan.

Menurut Reen Rahim, bakal suaminya itu lebih muda 6 tahun darinya dan mereka telah berkenalan sejak 2 tahun yang lalu.

Sebenarnya ini yang menarik perhatian netizen kerana sejak akhir-akhir ini ramai artis wanita memilih pasangan yang lebih muda sebagai teman hidup.

Malah selebriti terkenal Neelofa baru-baru ini telah memuatnaik hantaran dengan hashtag #SuamiMudaKauAda sewaktu menghadiri majlis konvokesyen suaminya, Pu Haris mencuit hati netizen.

Mesti Baca :

Bagi yang bertanya kenapa kini wanita berusia lebih menjadi pilihan lelaki. Nak tahu sebabnya, jom baca penjelasan di bawah ini.

1. Wanita berusia lebih matang dari segi perangainya dan lebih bijak dalam menentukan halatuju hidup mereka.
2. Kedudukan kewangan wanita berusia juga lebih stabil berbanding gadis muda. Wanita yang lebih muda biasanya ‘clingy’ dan juga agak keanak-anakan. Tetapi bagi seorang lelaki, keyakinan seseorang wanita itu lebih menarik perhatian mereka.
3. Wanita berusia mempunyai daya intelek yang lebih tajam, berkeyakinan dan boleh diajak berbual tentang pelbagai perkara sebab mereka lebih berpengalaman selain lebih tenang.
4. Banyak pengalaman juga membuatkan wanita berusia lebih realistik dan berpijak di bumi nyata.
5. Wanita berusia mempunyai emosi yang lebih stabil. Mereka lebih bersikap positif, tenang, mampu melihat potensi pasangan dan bersikap jujur dalam menyuarakan pendapat.
6. Wanita berusia lebih pandai membawa diri, dan cara mereka bergaul dengan orang sekeliling menunjukkan yang mereka telah mengenal diri sendiri dengan baik. Kestabilan dalaman inilah yang membuatkan mereka lebih menarik.

Artikel Berkaitan

7. Wanita berusia lebih tahu selok-belok kehidupan. Merekalah yang akan memberitahu pasangan apa yang mereka mahukan dan lebih yakin atas semua itu. Mereka juga tahu tentang perasaan mereka, dan mengapa mereka merasakan sedemikian.
8. Mempunyai hubungan percintaan dengan wanita berusia lebih ‘adventurous’ dan satu perjalanan cinta yang menyeronokkan. Wanita berusia lebih menggalakkan pasangannya untuk menjadi diri sendiri dan menjadi dewasa berbanding pasangan yang sebaya atau lebih muda.
9. Wanita berusia seumpama ‘taboo’ dan ada lelaki yang merasakan ‘taboo’ atau perkara terlarang itu menarik. Mengikut kebanyakan budaya, adalah agak salah untuk wanita berusia bercinta dengan lelaki lebih muda, tetapi bagi lelaki berusia yang bercinta dengan gadis yang muda, itu masih normal.
10. Bercinta dengan wanita berusia kurang saingan. Biasanya gadis muda yang lebih suka dikejar oleh para lelaki. Jadi apabila kurang saingan, pasangan wanita berusia biasanya dilimpahi kasih sayang dan perhatian yang lebih.
11. Wanita berusia lebih berkuasa. Lelaki muda kurang pengalaman dan kadang-kadang tidak tahu apa yang perempuan mahukan dari mereka. Sikap mahu berkuasa ini membantu, lebih-lebih lagi jika wanita itu pernah berpasangan dengan lelaki muda sebelum ini.
12. Wanita berusia mempunyai lebih sifat keibuan. Ada yang mengatakan, dalam diri lelaki sentiasa ada jiwa anak kecil. Sifat keibuan inilah yang dapat memenuhi kemanjaan tersembunyi ini.

Walaubagaimanapun, jodoh dan pertemuan semua telah ditetapkan Allah SWT.Kita hanya mampu merancang perhubungan ini.


Perdana Menteri Umum Tol Percuma, Diskaun Tol Hingga 50% Untuk Balik Kampung Raya Ni, Warganet Luah Rasa Syukur

Pihak Kerajaan hari ini mengumumkan khabar gembira apabila bersetuju memberikan tol percuma serta diskaun tol kepada rakyat Malaysia yang akan pulang ke kampung menyambut Hari Raya Aidilfitri.

Perdana Menteri, Dato’ Sri Ismail Sabri Yaakob berkata, langkah tersebut dilakukan selepas sesi rundingan bersama-sama dengan 30 buah syarikat konsesi lebuh raya.

“Tol percuma dan diskaun ini melibatkan 30 lebuh raya di seluruh negara dengan jumlah diskaun dinikmati oleh pengguna sebanyak RM77.11 juta. Jumlah manfaat ini akan ditanggung bersama oleh kerajaan dan syarikat-syarikat konsesi.

“Pemberian tol percuma melibatkan lebuh raya milik Kumpulan PLUS Malaysia Berhad (PLUS) yang menghubungkan jaringan Lebuh Raya Utara – Selatan dan Anih Berhad (ANIH) yang menghubungkan Lebuh Raya Pantai Timur (LPT),” katanya dalam kenyataan hari ini.

Difahamkan, ia akan bermula pada pukul 12 tengah malam 30 April (Sabtu) sehingga 11:59 malam 1 Mei (Ahad) bagi semua jenis kelas kenderaan.

Dalam pada itu, pemberian tol percuma di kedua-dua lebuh raya berkenaan bagi perjalanan pulang ke kediaman masing-masing juga akan diberikan.

Bagi perjalanan pulang, ia akan bermula pada pukul 12 tengah malam 7 Mei (Sabtu) sehingga 11:59 malam 8 Mei (Ahad) bagi semua jenis kelas kenderaan.

“Sementara itu, tawaran diskaun tol antara 30 dan 50 peratus akan diberikan kepada lebuh raya lain pada tarikh dan masa yang sama kepada semua jenis kelas kenderaan,” tambahnya dalam kenyataan itu.

Sehubungan itu, Ismail berharap agar pemberian tol percuma dan diskaun tersebut akan dapat memeriahkan lagi sambutan Aidilfitri bersama orang-orang tersayang.

“Keputusan kerajaan ini juga mengambil kira impak pandemik kepada sumber pendapatan sebahagian besar Keluarga Malaysia sebelum ini.

“(Ia juga) bagi mengurangkan bebanan pengguna lebuh raya terutamanya golongan berpendapatan rendah.

“Pada masa yang sama, saya berharap kita sebagai Keluarga Malaysia dapat bertoleransi dan sentiasa bersabar dengan kehadiran jutaan kenderaan di lebuh raya sepanjang musim perayaan yang bakal tiba ini,” tambahnya lagi.

Senarai lebuh raya yang terlibat dengan pemberian diskaun serta bayaran percuma.

Kerajaan telah bersetuju untuk memberikan tol percuma dan diskaun tol kepada Keluarga Malaysia yang pulang berhari raya.

Sumber:


Anak Sekolah Rendah Lemah Matematik, Ikuti Tip Cikgu Ini Dengan Kata Kunci Operasi Asas Matematik. Mesti Tahu!

“Anak saya tahu nak buat operasi asas. Tapi bila soalan berayat, anak saya macam tak tahu nak selesaikan macam mana. Boleh cikgu bantu?”

Menurut perkongsian seorang guru matemati,Mohamad Hakim menerusi facebooknya beliau sering mendapat pertanyaan daripada ibu bapa mengenai permasalah anak mereka yang kurang faham mengenai subjek matematik. Antara permasalah yang sering ditanya adalah berkaitan dengan operasi asas.

Menyedari akan hal in, beliau berkongsi nota kata kunci yang wajib anak-anak hafal dan faham supaya mudah untuk membuat latihan subjek matematik.

Ikuti ilmu manfaat ini agar anak-anak mudah dan celik matematik.

Saya sering terima permasalahan di atas dan bagi saya perkara ini biasa.
Murid ni mereka tak tahu bila masa yang sesuai untuk gunakan empat operasi asas yang ada.

Bila masa nak tambah?
Eh, ni darab ke bahagi?
Bukan ke soalan ni perlu ditolak?

Bila adanya permasalahan macam ni, sebab tu murid perlu cari keyword ataupun kata kunci yang ada pada soalan yang berayat.
Jumlah, biasanya akan melibatkan operasi tambah, kadang-kadang darab. Ia bergantung pada bentuk ayat tersebut.

Dan sebab ini jugalah saya wujudkan nota kata kunci dan minta murid saya hafal. Ia sedikit sebanyak mendatangkan idea dan membantu mereka untuk selesaikan soalan yang ayatnya panjang.

ADA JUGA SOALAN PERANGKAP
Namun, jangan terlalu bergantung kepada kata kunci ini kerana wujud juga soalan perangkap yang dia akan twist soalan. Nampak macam tambah, tapi rupanya tolak. Ada soalan begini, tapi tak banyak.

Jadi langkah pertama, hafal kata kunci yang ada. Gariskan setiap kali terjumpa kata kunci pada soalan tersebut. Baca dua ke tiga kali soalan untuk fahamkan betul-betul operasi apa yang sesuai untuk soalan berkenaan.

InsyaAllah, bila dah banyak kali jumpa dan buat soalan berayat ini, murid akan terbiasa. Celah gigi mereka sahaja untuk selesaikan soalan bentuk begini lepas ni.
Nah, saya kongsikan sekali lagi nota kata kunci saya ini. Print dan tampalkan di tempat yang senang untuk anak kalian nampak.
Moga membantu.

Sumber: Mohamad Hakim


7 Pesanan Buat Anak Perempuan Sebelum Bergelar Isteri Elak Diri Kena Tindas.

Tidak dinafikan zaman sekarang ni kebanyakan wanita bekerjaya. Setelah berkahwin mereka tetap meneruskan kerjaya.

Namun yang menyedihkan ada yang salah memilih pasangan hingga merana badan.

Nasihat pengurus sumber manusia ini perlu diteliti agar ia menjadi panduan buat anak perempuan yang sebelum mendirikan rumahtangga.Ia bantu diri elak kena tindas.

Ikuti perkongsian puan Marlia Ramli.

7 panduan buat anak gadis

Tak banyak yang akak boleh tuliskan. Walaupun selama 18 tahun bekerjaya, dah macam-macam kes kepincangan dan penganiayaan wanita yang akak lihat dalam pekerjaan harian.

Akak sedar bahawa, budaya patriaki amat berakar di dalam masyarakat. Budaya merajakan anak lelaki masih berleluasa dengan jayanya.

Maka, tak banyak yang kita boleh ubah mengenai ini. Cuma buat gadisku, ini pesanan yang amat bermanfaat untuk anda pegang dalam kehidupan.

Gadisku, sementara masih belum bergelar isteri :

1) Elak terdesak mencari pasangan. Letak urusan jodoh di tangan Tuhan. Usah terperangkap dengan stigma, tak ada suami? Tidak bahagia. The time and the right person will come. Jangan terburu-buru dalam urusan memilih pasangan.

2) Bekerja dengan penuh dedikasi. Kejarlah kerjaya dan kumpulkan sedikit simpanan rahsia buat diri. Sebolehnya usaha miliki sebuah rumah sendiri dan 200gram emas pelaburan sebelum masuk ke alam perkahwinan. Peram dua ini diam-diam.

3) Nikmati hidup. Pergilah bercuti. Travel kelilingi dunia bersama mahram anda. Tunaikan umrah. Laksanakan haji. Lakukan apa sahaja yang hati mahu selagi tidak berlanggar syariat agama.

4) Bahagiakan ibu bapa. Luangkan masa sebanyaknya dengan mereka. Selepas ini, masa anda akan terhad kerana keutamaan menjadi berbeza. Gunakan masa single sebaik usaha.

5) Bina sahsiah diri. Tingkatkan ilmu agama dan ilmu kewangan. Ketahui sebahagian asas undang-undang. Ketahui hak diri. Masih ada “segelintir” arjuna patriaki mereka akan masuk ke minda menakutkan anda dengan soal nusyuz dan neraka. Jika anda bijak? Anda akan sukar dipijak.

6) Sehebat manapun wanita, capabilities anda akan dinafikan oleh arjuna patriaki. Akan dinafikan kelebihan anda oleh “segelintir” mentua pembuli. Masih wujud “segelintir” ipar duai neraka yang akan mengorek kekurangan anda. Elak sebolehnya keluarga lelaki begini. Carilah yang sanggup bertoleransi. Saling berbagi.

7) Self loves. Letak syarat dalam menyayangi sesiapa pun. Kita lahir seorang, kita matipun seorang. Elak meletak pengharapan kepada mana-mana manusia. Manusia hanyalah makhluk. Jika serasa bakal calon meragukan dan punya red flag, fikir masak-masak. Kalut sangat nak pi mana? #apeni?

Ya.. 18 tahun melihat pelbagai kisah wanita, tak banyak yang akak boleh coretkan. Cuma gadisku, ketahuilah dan sentiasa ingatkan diri bahawa DIRIMU BEGITU BERHARGA. Always say this : I love me.

Sumber: Marlia Ramli


Wanita Ini Kongsi Petua Kekal Cantik. Salah Satunya Amalkan Doa Lepas Solat Disertakan Minum Air Dengan Niat.

Ramai wanita ingin cantik walaupun sudah berusia. Namun untuk kekal awet muda perlu dengan semangat yang tinggi. Maklumlah perlu melakukan pelbagai amalan yang  boleh membuatkan diri kekal cantik.

Sebagaimana petua wanita ini boleh dipraktikan agar kekal awet muda. Boleh cuba!

1. Amalkan bangun pagi dan mandi sebelum masuk Azan Subuh.

2. Sebaik bangun tidur, sebelum menggosok gigi, minumlah 1 gelas air putih bersuhu bilik. Kulum air tegukan pertama di dalam mulut untuk seketika dan bacakan dalam hati Selawat Nabi 3 x, barulah disusuli dengan menghabiskan segelas air tersebut

3.Sewaktu membasuh muka di awal pagi atau setiap kali membasuh muka,tadah air ditapak tangan sambil bacakan Selawat Nabi 3x, hembuskan pada air dan usapkan air tersebut ke wajah bermula dari dagu menaik ke atas hingga ke dahi, ulang usapan ini sebanyak 3 x. Jangan basuh muka bermula dari dahi turun ke dagu kerana ini menyebabkan muka cepat berkedut.

4. Selepas solat Subuh, bacalah Surah Yusuf, kemudian teguk sebanyak 3 kali sahaja air suam, InsyaAllah ia membuatkan wajah awet muda dari usia sebenar.

5. Selepas solat Isya’, amalkan baca Al-Fatihah 1 x, Ayatul Qursi 1 x dan surah Al-Waqiah dari ayat 35 hingga 38 sebanyak 7 x, ditiupkan pada segelas air dan niatkan

“Ya Allah perindahkanlah tubuh dan rohku dan perbaikilah hubungan dengan suamiku”

6. Surah Al-Waqiah ayat 35-38 juga elok dibaca di dalam hati sebanyak 3 x sebelum jirusan pertama air ke badan sewaktu mandi

7. Jangan makan bersulam air, sebaiknya minum air kosong 1 gelas 30 minit sebelum makan, dan 30 minit selepas makan

8. Amalkan membaca Al-Quran dengan niat ikhlas kerana Allah SWT

9. Perbanyakkan Selawat Nabi, sentiasa sedekah senyuman, perbanyakkan solat Tahajud

Amalkan hari-hari….in sha Allah kelihatan ‘cantik’.


‘Belanja’ Lagu Diari Ramadan Rafique, Ramai Baru Tahu Bella Astillah Penyanyi Asal OST Drama Tu!

Masih ingat lagi tak, drama popular bila tiba bulan ramadan dulu-dulu, ‘Diari Ramadan Rafique’? Haaa mesti terlintas dek fikiran telatah pelakon dalam drama tersebut yang sememangnya menggamit memori bersama keluarga dulu-dulu kan.

Yang paling diingati, sememangnya lagu drama tersebut yang rancak dan lirik yang mudah untuk diikuti! Walaupun sehingga kini, masih ada yang memutarkan semula lagu tersebut bila datangnya bulan ramadan.

Namun siapa sangka, penyanyi asal lagu tersebut sebenarnya penyanyi dan pelakon, Bella Astillah rupanya! Bukan hanya mengejutkan bagi sesiapa yang baru tahu, malah Bella turut memenuhi permintaan peminat untuk menyanyi semula lagu tersebut.

Video nyanyiannya itu dimuat naik di laman sosial miliknya siap berseloroh bahawa versi pada kali ini adalah suaranya yang sudah besar.

“Ramai betul permintaan lagu ni ya, Okay saya tunaikan. Tapi ni suara dah besar dah,” tulisnya di ruangan kapsyen.

Meninjau di ruangan komen, sememang ramai yang baru mengetahui Bella sebagai empunya suara OST drama tersebut. Malah ada yang mengakui rindu untuk menonton drama tersebut dan momen saat itu.

Sumber : Instagram Bella Astillah


Turun Berat Badan 2 Kg Dalam Masa 2 Minggu. Syaratnya Kena Konsisten Minum Jus ni!

Sekiranya mencari tip atau cara nak turunkan berat badan, memang banyak pilihannya. Sama ada dengan senaman, berdiet mahu pun dengan mengamalkan minuman tertentu dikatakan berkesan untuk menurunkan badan seseorang.

Hal yang sama juga telah diamalkan oleh Eyka Myka dengan mengambil minuman jus secara konsisten dan mendapati setelah 2 minggu berat badannya juga turun 2kg. Menariknya, jus yang diamalkan itu boleh dibuat sendiri dengan menggabungkan 4 bahan utama.

Nak tahu apakah itu? Jom semak perkongsiannya.

“Done buat jamu kurus badan. Kalau konsisten 2minggu boleh turun 1.5kg/2kg”– Eyka Myka

Bahan-bahan:

Halia ( besar tapak tangan )
Bawang putih ( 2labu )
Lemon ( 1biji sederhana )
Madu ( untuk maniskan sedikit jamu- 10 sudu )

Cara penyediaan:

1. Kupaskan kulit bawang putih , halia dan lemon just buang yang hitam2 sikit2 tu if ada.

2. Potong kecil kecil , masukkan dalam blender .

3. Masukkan air dalam blender sama banyak dengan isi .

4. Blender lama lama , biar betul betul halus.  Bila dah nampak halus , tambah secawan air lagi dalam blender , dan continue blender.

5. Sediakan periuk, dan masukkan yang dah diblender tadi.. masak biar naik buih2.. bila naik buih2 masukkan secawan air kosong.

6. Tutup api dan tapiskan dalam bekas .

7. Pati nya jangan amik ya. Buang je, amik airnya saja.

8. lepas siap ditapis, tutup biar sejuk sebentar. Lepas sejuk, masukkan dalam peti ais, if tak masukkan pun xpe.

Cara minum :

2 sudu pagi ( 7/8pagi )
2 sudu malam ( 10/11malam )

Minum selepas 30minit /1 jam selepas makan

** madu letak selepas ditapis

DARI XL KE M

“Baju hijau tu Raya aidilfitri 2018. Baju purple tu Raya aidiladha 2018. Dulu nak pakai jubah/baju kurung mesti kena saiz XL. saiz bawah dari XL memang tak masuk. Ketat kat bahagian pinggang. Terkejut bila tadi boleh muat saiz M. Betul orang kata, berat takpenting , yang penting inchloss. Masa raya tu dagu nampak berisi lagi..sekarang dagu nampak kecik runcing.”

Sumber : Eyka Myka via MAHN


Jangan Abaikan Jika Anak Naik Gelembung Pada Tangan, Kaki & Mulut. Itu Tanda Terkena HFMD!

Kes kaki, tangan dan mulut (HFMD) mencatatkan peningkatan ketara apabila merekodkan sebanyak 22,463 kes di seluruh negara pada Minggu Epid 17/2022.

Ketua Pengarah Kesihatan, Tan Sri Dr Noor Hisham Abdullah berkata, jumlah itu meningkat 12.8 kali ganda berbanding pada minggu sama pada tahun lalu yang mencatatkan 1,752 kes.

“Kes HFMD banyak berlaku dalam kalangan kanak-kanak berusia antara kosong hingga enam tahun iaitu sebanyak 21,508 kes atau 96 peratus.

“Ia diikuti kumpulan umur antara tujuh hingga 12 tahun iaitu 729 kes atau tiga peratus dan selebihnya berlaku dalam lingkungan usia lebih 12 tahun,” katanya dalam kenyataan,5 Mei lalu.

Dr Noor Hisham berkata, sehingga kini, sebanyak 767 wabak dilaporkan di Malaysia dengan tiga negeri mencatatkan kes wabak tertinggi.

Ayuh ketahui bagaimana ia tersebar dan cara merawatnya.

Penyakit tangan kaki dan mulut HFMD

Hand-foot-and-mouth-disease atau HFMD, adalah jangkitan virus ringan yang mudah merebak kepada anak kecil, dikenali sebagai virus coxsackie.

Simptom penyakit tangan kaki dan mulut HFMD

HFMD boleh mengakibatkan wujudnya beberapa gejala, seperti:

Demam merupakan tanda pertama HFMD, kemudian sakit tekak dan kurang selera makan. Selepas 1-2 hari demam, luka menyakitkan akan muncul pada depan mulut atau tekak.

Kemudian ruam akan berkembang pada tangan, kaki serta punggung dalam masa 1 atau 2 hari.

Bagaimana penyakit tangan kaki dan mulut HFMD menular?

Punca HFMD adalah jangkitan virus coxsackie A16. Ia tergolong dalam kumpulan virus yang disebut nonpolio enterovirus.

Pengambilan secara oral adalah sumber utama jangkitan virus dan penyakit HFMD. Individu dengan penyakit ini boleh menularkan jangkitan melalui:

Perkara biasa dalam persekitaran penjagaan kanak-kanak

Penyakit tangan kaki dan mulut HFMD cenderung terjadi pada kanak-kanak di pusat asuhan kerana kekerapan penukaran lampin dan latihan tandas, serta disebabkan anak kecil sering memasukkan jari ke dalam mulut.

Virus ini boleh berada dalam tubuh selama berminggu-minggu setelah tanda dan simptom hilang. Ini bermakna si kecil masih boleh menjangkiti individu lain.

Sesetengah individu, khususnya dewasa boleh menyebarkan virus tanpa menunjukkan gejala penyakit ini.

Rawatan penyakit tangan kaki dan mulut & langkah pencegahan

Penyakit tangan kaki dan mulut HFMD adalah virus, jadi pengambilan antibiotik tidak akan membantu.

Perkara berikut dapat membantu membuatkan si kecil lebih selesa:

Jangan berikan aspirin kerana ia boleh mengembangkan sindrom Reye yang boleh menyebabkan kematian

Jika anak berusia lebih 1 tahun, pastikan pengambilan cecair yang mencukupi. Berikan mereka air, susu, jus epal atau aiskrim popsicle. Elakkan jus buah tinggi asid seperti jus oren atau lemon karena ia boleh merengsakan luka dalam mulut

Bagi anak bawah usia setahun, teruskan penyusuan susu ibu atau susu formula
Tawarkan makanan mudah ditelan seperti kentang lenyek, oat atau telur

Rawatan penyakit tangan kaki dan mulut jika anak sakit tekak:

Langkah mencegah penyakit tangan kaki dan mulut HFMD

Setelah mengetahui cara rawatan penyakit tangan kaki dan mulut dan pastinya anda ingin mengetahui jika ada vaksin yang boleh mencegah HFMD, bukan?

Malangnya, tiada vaksin untuk mencegah HFMD. Virus mudah merebak pada minggu pertama seseorang individu itu jatuh sakit dan kekal di dalam tubuh walaupun selepas sembuh.

Cara mencegah penularan HFMD dengan:


“Tiada Istilah Tulang Besar…” -Dr Ni Jelaskan Berat Terlebih Bukan Sebab Tulang!

Perasan tak, kita selalu sangat dengar orang jadikan alasan memiliki ‘tulang besar’ itu sebabnya dia tidak atau sukar untuk turunkan berat badan.

Hakikatnya tiada pun istilah tersebut dan menurut perkongsian daripada Dr Ahmad Zakimi Abdullah bahawa saiz tulang antara seseorang dengan seseorang yang lain adalah sama sahaja.

TULANG BESAR?

Seorang kakak berusia lewat 40-an datang menemui saya. Datang ke Jabatan kecemasan setelah dirujuk dari klinik sebab sakit lutut. Setelah diperiksa secara fisikal dan X-ray di dapati kakak tadi mengalami osteoarthritis kedua-dua belah lututnya.

“Berat dan tinggi akak berapa ya.”

“Berat akak 108kg, tinggi 158cm, doktor.”

Saya terus mengira BMI (body mass index). BMI kakak adalah 43. “Akak punya berat ni terlebih. Dah masuk kategori obes ni. Lutut akak sakit dan kena osteoarthritis sebab obes. Berat lebih,” ujar aku.

“Taklah doktor. Tulang akak besar sebab tu berat.” Balas kakak.

“Eh! akak. Mana ada istilah tulang besar. Saiz tulang sama saja. Nobody is big-boned. Yang berat tu lemak berlebihan.” Jawab aku. Kakak tersenyum dalam kesakitan.

Formula Mengira BMI

Body Mass Index (BMI)

Cara mengira atau formula BMI = berat (kg) /tinggi² (m)

Kurang berat badan: BMI <18.5

Normal atau berat ideal: BMI 18.5 – 22.9

Berlebihan berat badan: BMI > 23

Pra-Obes: BMI 23.0 – 27.4

Obes I: BMI 27.5 – 34.9

Obes II: BMI 35.0 – 39.9

Obes III: BMI > 40.0

(Rujukan dari WHO Klasifikasi Obesiti untuk populasi Asia)

Anda boleh kira sendiri BMI masing dan boleh tahu di tahap mana.

Jalani Hidup Sihat

Selain dari osteoarthritis, anda juga berisiko kepada penyakit kronik lain seperti kencing manis, darah tinggi, kegagalan jantung dan penyakit jantung koronari, stroke, gout, fatty liver, batu karang hempedu, sleep apnea, metabolic syndrome dan macam-macam lagi.

Tiada jalan pintas kalau nak kurus atau kurangkan berat badan. Tiada supplemen atau produk untuk kurus seperti yang dimomokan oleh penjual penipu di luar sana. Semua tu karut.

Tips nak kurus atau kurangkan berat badan simple saja. Hanya menjalankan cara hidup sihat.

Ingat! Nobody is big-boned dan tiada jalan pintas kalau nak slim, okay.

BMI 19

video menarik berkenaan pilihan peralatan dapur yang memudahkan kerja kita di dapur. Sila tonton.